text:
" دیندیریر عصر بیزی... "
" دیندیریر عصر بیزی... "
آنار
كئچن عصرین ایبتیداسیندا میرزه علی اكبر صابیر یازیردی:
دیندیریر عصر بیزی، دینمهییریز،
آچیلان توپلارا دیكسینمهییریز.
اجنبی سئیره بالونلارلا چیخیر،
بیز هله آفتوموبیل مینمهییریز...
بو میصراعلارین یازیلدیغی گونلردن یوز ایل كئچیب. باكی دونیادا ان چوخ اجنبی آوتوموبیللر اولان شهرلردندیر ایندی. هاوا بالونلاری چوخدان سیرادان چیخیب، اوچاقلارا گلینجه میلّی آئروكومپانییامیز " AZAL " این طیارهلری دونیانین دؤرد طرفینه اوچور.
آما تاریخین اؤز قانونلاری وار،تئخنیكی اینكیشاف چوخ واخت معنوی تكامولـله اوست-اوسته دوشمور.
بو شهرده چوخدور، گؤرورم علم اوخویانلار،
اونلار نه تاپیبلار؟
دیوانهدیلر مالینی بو یولدا قویانلار،
گویا كی،یاتیبلار
چوبان چولوق اوغلو بَی ایله باهم اولوبدور،
هامونو بینمز
گاهی شاها بیر طعنه وورار،گاهی وزیره
باخ،باخ،سنی تاری!
صابیر بلكه تصوور بئله ائتمزدی كی، اونون كئچن عصرده ایستئهزایلا، كیناییله، ریشخندله یازدیغی بو سؤزلر بو عصرده حیاتیمیزین آجی گئرچكلیگینه دؤنهجك.
وكیل: حقسیزه حقلی دئییب، بیر چوخ گوناها باتمیشام،
شاعیر: بولبوله،عشقه،گوله دایر یالان فیرلاتمیشام
قزئتچی: من جریدهم دولماق اوچون مطلبی اوزاتمیشام
- سؤزلرینی هاچان دئییبلر، او واختمی، بو گونمو؟
بس بو آشاغیداكی سؤزلر كیمه عاییددیر - صابیرین موعاصیرلرینه می، بیزیم چاغداشلاریمیزامی؟
اینتئللیگئنتیك، بو كی بؤهتان دئییل،
توركی دانیشماق بیزه شایان دئییل،
تورك دیلی قابیلی-عیرفان دئییل،
بیز بونا قایل اولان اینسانلاریق
آی بركللاه، نه گؤزل جانلاریق!
تورك قزئتی وئرسه ده عقله ضیّا
من اونو آلمام الیمه موطلقا
چونكی موسلمانجا قونوشماق بانا
عئیبدیر. اؤز عئیبیمیزی آنلاریق!
آی بركاللاه، نه گؤزل جانلاریق
صابیرین جهالتی، نادانلیغی، عواملیغی گؤرمهیه گؤزو یوخ ایدی، آما یالانچی ضیالیلیغین، یاریمچیق ساوادلیلیغین، قینیندان چیخیب قینینی بینمهین " اینتیللیگئنتلرین " ده باریشماز دوشمنی ایدی. یئرینده دئییردی كی،
منم، منم دئینلرین اینانما چوخ دا قؤولونه
گركلی گونده اونلارین قیچینداكی فراری گؤر!
بو اینتئلیكتلرین سؤزون گتیرمه هئچ آرالیغا
اولاری گؤرمك ایسته سن، شرابی گؤر، قوماری گؤر!
پالیتقادیر هر ایشلری، آلیشلاری، وئریشلری،
اولاردا بیر عمل فقط قورو بوش ایفتیخاری گؤر!
تئلئویزییا ائكرانلاریندان،مطبوعات صحیفه لریندن هئچ كسی ایناندیرمایان شیت تبلیغات آخین-آخین آخدیقجا یئنه صابیره رحمت اوخویوروق:
وضع ائتدیگین ایناندی، سن آما اینانمادین!
روشوت حارامدیر، دئدین، آلدین، اوتانمادین!
آذربایجانین قدیم اولسا دا او زامانلار كیچیك ایالت شهرینده صابون بیشیرهرك كولفتینی دولاندیران صابیر ایرانین، توركییهنین، روسییانین، عومومن بوتون دونیانین پروبلئملریندن پئشكار سییاستچی قدر، درین موتفكّیر كیمی باش آچیر، اؤلكهسینی شخصی جیفتلیگی كیمی گؤرن، " من شاهی-قوی شؤوكتم، ایران اؤزوموندور، ایران اؤزومون، رئی، طبریستان اؤزوموندور " -دئین ممدعلینی ایفشا ائدیر، " عوثمانلیلار آلدانمایین، آللاهی سئورسیز، ایرانلی كیمی یانمایین، آللاهی سئورسیز " دئیه آنادولو توركلرینه خبردارلیق ائدیردی.
دیندار موسلمان اولان صابیر قارشیسینا چیخان حاقسیزلیقلاری، هر ظولمه دؤزن جانلاری و داش قلبلی اینسانلاری گؤردوكده تانرینین اؤزونه بئله عوصیان ائدیردی:
داش قلبلی اینسانلاری نئیلردین، ایلاهی؟!
بیزده بو سویوق قانلاری نئیلردین، ایلاهی؟!
آرتدیقجا حیاسیزلیق اولور ائل موتحمّیل،
هر ظولمه دؤزن جانلاری نئیلردین، ایلاهی؟!
غئیرتلی دانوسبازلاریمیز ایش باجاریركان
تنبل دلی شئیطانلاری نئیلردین، ایلاهی؟!
تاجیرلریمیز سونیالارا بند اولاجاقمیش،
بدبخت توكزبانلاری نئیلردین، ایلاهی؟!
صابیر تورك دونیاسینی بوتؤولوكده گؤره بیلن،وحدتده درك ائدن، اونون داخیلینده كی چكیشمهلری تاریخی آردیجیللیقلا قلمه آلان ایلك شاعیرلردندیر:
تورانلیلاریق، عادییی-شوغلو-شرفیز بیز!
اؤز قؤوموموزون باشینا انگلكلفیز بیز،
الیؤوم اوروسلاشماق ایله ذیشریفیز بیز
اؤز دینیمیزین باشینا انگلكلفیز بیز،
احسن بیزه! هم تیرزنیز، هم هدفیز بیز.
اؤز قؤوموموزون باشینا انگلكلفیز بیز،
بو قانلی قارداش قیرغینلاریندان شاعیرین چیخاردیغی نتیجه ابدی دوستور كیمی دقیق و دوروستدور:
اول قدر قیریب بیر-بیریمیزدن كی، یورولدوق،
قیردیقجا یورولدوق و یورولدوقجا قیریلدیق.
صابیرین بؤیوك دوستو عباس صحت " وطنی سئومهین اینسان اولماز، اولسا اول شخصده ویجدان اولماز " دئییردی. گئرچكدن ده وطنی سئومهین اینسانی، ایللاه دا وطنینه بیگانه شاعیری تصوور ائتمك چتیندیر. آما سئوگینین ده چئشیدلری وار. شاعیر وار كی، اؤلكهسینین داغلارینی، باغلارینی، شرفلی كئچمیشینی، ایشیقلی گلهجگینی وصف ائدیر. شاعیر ده وار كی،
ائی دربه در گزیب اورگی قان اولان چوجوق،
ائی ائهتیشامی-میلتی تالان اولان چوچوق.
- دئییر.
ستّارخانی ترننوم ائدن صابیر یئنه ده صحتین تعبیرییجه " ایران مشروطهسینه بیر اوردودان زییاده خیدمت گؤسترمیشدیر " .
صابیر حاقیندا چوخ یازیلیب، آما منجه اونون صیرف ادبی شوجاعتینی ان گؤزل سجییّهلندیرن یئنه ده عباس صحتدیر. " هوپهوپنامهنی " توپلاییب گلهجك نسیللره چاتدیرماقدا دا صحتین خیدمتی میثیل سیزدیر. صحت یازیردی:
" صابیر...كؤهنه شئعیرله یئنی شئعیرلر آراسیندا بیر عصرلیك قدر اوچوروم یاراتدی كی، بیر داها گئری دؤنوب ده بو اوچورومو آتلانماغا كیمسه ده جورأت و جسارت قالمادی "
ائی آلنین آی، اوزون گونش، ائی قاشلارین كمان
جئیران گؤزون، قاریشقا خطین، كاكیلین ایلان-
تیپلی عنعنه وی شرق پوئتیك تشبئهلرینی تكرار ائدیب شئعیرینی
" قاه،قاه!غریبه گولمهلیسن خانیمان خراب! "
- سؤزلرییله بیتیرن صابیر ائپیقونچو شئعیر عنعنهسینه اؤلدوروجو ضربه ائندیرمیشدی.
صابیر بؤیوك فوضولینی سئومهیه بیلمزدی، اؤزونون ده فوضولییانه لیریك غزللری آز دئییل. آما فوضولینین ان اینجه غزللرینی ساتیریك مقصدلرله ایستیفاده ائدن شاعیر، چوخ سونرالار دبه دوشموش پوستمودئرنیست اینكارچیلیغینی اینكارچیلیق نامینه یوخ، كونكرئت بدیعی واسیطه كیمی ایستیفاده ائدیردی.
" اؤز وطنی اؤزونه زیندان كسیلن شاعیر " :
اشهددو بیللاهی علیالعظیم،
صاحیبی-ایمانم، آ شیروانلیلار.
یوخ یئنی بیر دینه یقینیم منیم،
كؤهنه موسلمانام، آ شیروانلیلار
- دئسه ده، مؤمینلرین گؤزونده " دینو ایمانی دانیب، یولدان آزیبدیر، بابیدیر " - دامغاسییلا یاشادی و اونا گؤره ده قلبینین ان درین گوشه لریندن گلن آجی بیر فریادلا:
هاردا موسلمان گؤرورم قورخورام
- دئدی.
او دؤورده، او موحیطده، او شراییطده بئله سؤزلری دیله گتیرمك نه بؤیوك جسارت طلب ائدیردی! آما آخی صابیر حیاتداكی قیسمتینی ده بیلیردی، وظیفهسینی، میسسییاسینی دا دقیق درك ائدیردی.
شاعیرم چونكی وظیفه م بودور اشار یازیم -
دئیه رك اونو دا قئید ائدیردی كی،
نئجه من دؤردده بیرین یازماغا ائیمن دئییلم.
قورخور اون دؤردده بیرین یازماغا هم اهلی-قلم.
دوشونن، اؤز دییشمز عقیدهسینه صادیق قالان، كولك هانسی سمته اسسه او سمته دؤنمهین بوتون بؤیوك صنعتكارلار كیمی صابیرین ده قلبینین ان بؤیوك دردی - آنلاماق دردی ایدی.او،یاشادیغی موحیطین طلبلرینی قبول ائدهرك " گؤرمهمهیه، دینمهمهیه، ائشیتمهمهیه، گولمهمهیه " راضی اولوردو - آما قانمایا، آنلامایا بیلمیردی.
من بئله عصراری قانا بیلمیرم
قانماز اولوب دا دولانا بیلمیرم
دئرلر اوتان، هئچ كسه بیر سؤز دئمه،
حق سؤزو دئركن اوتانا بیلمیرم
دئرلر اوسان، هرزه و هدیان دئمه،-
گوج گتیریر درد، اوسانا بیلمیرم!.
مسله بوندادیر. درد گوج گتیرنده نئجه اوساناسان؟ آما
ائیله بیلیردیم كی، دخی صوبح اولوب،
مورغو سحر تك بیر آغیز بانلادیم.
سنگ شیكست ائیلهدی بال و پریم،
بانلاماغین حاصیلینی آنلادیم.
صوبح اولدوغون دوشونوب اؤتن قوشون قانادلارینی داشلاییب شیكست ائدیرلر و او، " بانلامیغین حاصیلینی آنلاییر " ، " بانلامارام، بانلامارام بیر داها " - دئییب علاوه ائدیر:
بانلاماماقدیر سیزه عهدیم منیم
سؤیلمیرم: آنلامارام بیر داها.
آنلاماق - اینسانا تانری طرفیندن وئریلن ائله بیر نعمت و ائله بیر اذیتدیر كی،- اونو هئچ بیر تضییقله، هئچ بیر تعقیبله، یوخاریدان یا آشاغیدان ائدیلن هئچ بیر هوجوملا یاساقلاماق اولمور. آنلاماماق اوچون یالنیز بیرجه چیخیش یولو وار:
دئرلر، آ قانماز، دئ ییخیل، اؤل، قوتار!
هه، بالام، دوغروسو، آی داداش، من دخی
مصلحت اوندان او یانا بیلمیرم!
آما عؤمرونو مشقّتلر ایچینده یاشامیش صابیر اؤلومون ده نازینی چكمه لی اولدو :
ایسترم اؤلمگی من، لئیك قاچیر مندن اجل،
گؤر نه بدبختم، اجلدن ده گرك ناز چكم.
اؤلومقاباغی آجیدان آجی اعتیرافلار:
عاریضی غملر الیندن اورگیم شیشمیش ایدی
ظن ائدیردیم ائده جكدیر اونا چاره جیگریم
بختی منحوسیمه باخ، من بو تمنّادا ایكن
باشلادی شیشمه یه ایندی اوزو قاره جیگریم...
منه بد كئچدی شهری شیرواندا
مرضیم شیدّت ائتدی هر یاندا.
بیر طرفدن توررومی جیگریم،
بیر طرفدن اوركده كی كدریم.
دوزدور، اوركده كی كدرییله، غملر اوزوندن شیشمیش ورملی جیگرینین اذیتلرییله برابر صابیر اؤز گلهجگینین بؤیوك حقیقتینی ده بیلیردی، ادبی و ابدی طالعیینی ده بیلیردی، اؤلومسوزلوك حددینده یئرینی ده ...
دؤیسه ده جانیمی مینلرجه ملامت لپه سی،
زؤورقی-هیمّتیم اولكی تمنّادا دورار.
سئیلی-تن اویله تموووجله آلیب دؤورو بریم،
بنزرم بیر قوجامان داغا كی، دریادا دورار.
نه غم اوغراتسا دا بیر گون منی ایفنایه زمان،
من گئدرسمسه، مرامیم یئنه دونیادا دورار.
" هوپهوپنامه " دكی بوتون شئعیرلر منه عزیزدیر، دوغمادیر، اورگیمدن خبر وئریر، آما بونلارین آراسیندا ائله میصراعلار وار كی، ان چتین آنلاریمدا دادیما چاتیر، منه تسلّی وئریر، آغریلاریمی اووودور. سانكی صابیر بو سؤزلرله بوتون زامانلارین بدخاهلارینی، دلدوزلارینی، پاخیللارینی، بؤهتانچیلارینی همیشه لیك و بیردفهلیك دامغالاییب:
بیر بؤلوك بوشبوغازیق، هئیوره لیك عادتیمیز،
دولودور لعنت ایله، غئیبت ایله صؤحبتیمیز.
اوخوماقدان پاییمیز یوخ، یازیدان قیسمتیمیز،
بو عواملیقلا بئله هر سؤزو تفسیر ائدریك،
مومكون اولدوقجا موسلمانلاری تكفیر ائدریك.
هر سؤزه چولغاشاریق، هر بیر ایشی قوردالاریق،
هاردا بیر نور گؤررسك، اونا قارشی اولاریق،
بعضینه دیش قیجیدیب، بعضینه قویروق بولاریق،
بیزه هر كس چؤرك آتسا اونو تقدیر ائدریك!
دانیشیب-سؤیلشریك هر نئجه عونوان اولسون،
ایفتیرا، لغو، عبث، هرزهوو هدیان اولسون
قوی بیزیم دین ائویمیز اولسا دا ویران اولسون،
گوج وئریب ذیكره، جینان قصرینی تعمیر ائدریك.
مؤمینیك، كئفلنریك آرزویی-جنّت ایله،
اوخوموشلار آدینی یاد ائدریك لعنت ایله،
دوشمنیك علم ایله، اینصاف ایله، حرّیت ایله.
بیز بو افسانه لری جهل ایله تنفیر ائدریك،
مومكون اولدوقجا موسلمانلاری تكفیر ائدریك.
آللاه سنه مین رحمت ائلسین، صابیر!
كؤچورن: عباس ائلچین
قایناق:


c: text/html

text:
باریش مانچو
معاصیرتورک دونیاسینین،آدلیم وائتگی قویان پئشه کارماهنی چیلارینین بیری،رحمتلیک،باریش مانچودور.اواؤزهنرینی بیرماهنیچی ،یازیچی،شاعیر،بسته کار،شومن و...شکلینده فرانسه،اینگلتره وتورک دیلینده،یاییبدیرو300دن آرتیق رنگ به رنگ اؤدول قازانیبدیر.
بوماهنیچی،صولح ائلچیسی آدیلا،دونیااؤلکه لرینه سفرادیب.بوسفرلرتورکیه دن باشلانیب،آذربایجان،زاپن،آفریقا،اروپا،وحتتاقوطباجاسوروبدور.دئمک اولارکی باریش مانچویوزاللی دن چوخ اؤلکه یه واونلارین شهرلرینه سفرائدیب وکونسرت قوروب.بوبیرسینیلمایان رکورد ساییلیر.بوکنسرت لرده،خالق لارآراسی چالقیچیلاردان فایدالانیبدیر.
باریش ماهنیلارینین چوخونون سؤزونووموسیقی سینی اؤزویازیبدیر.اونون ماهنیلاریندا،یونگول ودیرسیز کلمه لرین یئری یوخدور.اوماهنیلاریندا،کیچییک اوشاقلاریدایاددان چیخارتماییب وچالیشیب اونلارینداگول دوداقلارنا،گولومسه مک گتیرسین.اودورکی ائلیه بیلمیشدی،دونیانین صولح سئون اینسانلارینین اوره یینده،بؤیوک بیریئرآلسین.
باریش مانچو عایله نین ایکینجی اوغلودور.1943-جوایلده،تورکیه نین اوسکودارشهرینده دونیایاگؤزآچدی.اونون بؤیوک قارداشی،1941-جی ایلده،دونیا ایکینجی موحاریبه اودوندایانیرکن گلمیش،«ساواش»آدی آلمیشدی وباریش دوغولدوغونداموحاریبه بیتمه یه اوزقویموشدو،«باریش»آدینی آلدی.
باریش کیچیک اولدوقدا،گیتارچالماغی،اؤز-اؤزونه اویره نیب،سونراکلاسیک اولاراق،نت لاری ودیگرموسیقی آلت لرینی،آناسیندان کی بیرموسیقی معلیمیدیر،اؤیرندی.
اون آلتی یاشیندا بیرینجی رسمی کنسرتینی1959داقالاتاسارای اوخولونون بؤیوک سالونونداایجراائتدی.1962ایلینده،اوچ ماهنیسی کرامافون صحیفه سی اولاراق بازاراچیخدی.بوترانه لرین بیری«چیت چیت چدنه»آدینداچوخ آلقیشلاندی.1963جوایلده،کلاسیک موسیقی اؤیرنمک اوچون،فرانسه وبلژیک بیلیم یوردوناگیردی وعین حالدااروپاشهرلرینده کنسرت کئچیرتدی.
1967جی ایلده،اینسانین،صنعت وتیجارت فیشارینین آلتیندا،ازیلمه یینی،گؤزل حالدابیرشعروماهنیداگؤستردی.بوماهنی«دویمه لر»آدیندایدی وچوخ گؤزلرده یاش دامجیلارینی،لپه لندیردی.
1970جی ایلده تورک دونیاسینین مشهور ماهنیسی «داغلار-داغلار»ی گرامافون صحیفه شکلینده بازاراوئردی.ایلک هفته ده700مین صفحه ساتیلدی کی بیربؤیوک رکورویدو.بودؤنمده«گول پنبه-خال خال»و«بن بیلیرم»کیمی ماهنیلاریلاحئیرانلارینین داهادااوره یینی تسخیرائتدی.
1978جی ایلده ایکینجی دؤنه اولاراق،لاله خانیمیلا عاییله قوردو.بوبیرلیک اؤلن گونه جه دوام ائتدی.
ایندیسه تورکیه نین باشقاشارقی چیلاری چالیشیرلار،باریشین قیافه سینه گیرسینلر.
نهایتده باریش مانچو 1999نجو ایلین آرالیق آییندا (دی1378)شؤهره تین زیروه سینده اولا-اولاواورتایاشی حالیندا(56یاشیندا)نئچه ایل خسته لیک دن سونرادونیاسین دییشیب وسئونلرین یالنیزبوراخدی.
اونوعزیزلمک اوچون تودکیه نین بؤیوک شهرلرینده هئیکلی تیکیلیب وعکس سرگیلری قورولدوواونون شارقیلاری(ماهنیلاری)اوجمله دن،«داغلار-داغلار»و«گول پنبه سی»دیللرده اوخونور.
نمونه اولاراق اونون «دویمه لر»ماهنی سینی اوخویابیلرسینیز.
دویمه لر(شعر-موسیقی واوخویان:باریش مانچو1967):
خاطیرلادیم،بوگون کیمی
سسیزگئچن سون گئجه نی
باشین اؤنه،ایری،بیرسوچلوکیمی
منه وئردییین هدیه نی
ایکی کیچیک قول دویمه سی
بوتون بیرعاشیق،حیکایه سی
ایکی دویمه،ایکی آیری قولدا
آخشام اولونجا،سوستورورام،هرکسی،هرشئیی
گلیرقول دویمه لریمین،بیرلشمه ساعاتی
اوسول-اوسول،چیخاریب قویارام،یان-یانا
بیتسین بوایشکنجه،قالسینلاربیرآرادا...
هیهات صاباح،گون ایشیلدار
یالنیزگئجه بولوشانلار
یاشلی گؤزلرله،آیریلیرلار...،دویمه لرکیمی،بیزیم کیمی...
بیزیم کیمی..آیریلیرلار...بیزیم کیمی...آیریلیرلار...آیریلیرلار...

robotstxt: allowed

filter: keep


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
پشیمان دئیلم
سئومیشم من سنی، ائی شوخ پشیمان دئییلم
سندن ال چکسم اولونجه اگر،اینسان دئییلم
او وفاسیز کی، سنین له بئله رفتار ائله دی،
من بو ایشدن، گوزه لیم، ذره جه خندان دئییلم
مین اگر دوشمنیم اولسا، او جفا پیشه کیمی،
سنده قورخما، مله ییم، من داها قورخان دئییلم
سئویرم من سنی، بی حد حساب ائتمه منی،
سندن اوزگه گوزه لیم عشقینه قوربان دئییلم
سن منیم له اولاجاقسان، نه قدهر عمروم وار،
سندن اوزگه گوزه ل عشقینده نیگاران دئییلم
منی سندن آییرا، بلکه، اولن واختدا عجل،
واحیدین عاقلی کئسیر هر شئی، نادان دئییلم.
Filed under: تورکی شعرلر Türkcə şeirlər,علی آقا واحد Etiketlənmiş: | اشعار ترکی,تورکی شعر,تورکی شعرلر,تورکجه شعرلر,سئوگی شعرلری,سئوگی شعری,شعر عاشقانه ترکی,علی آقا واحید,علی آقا واحیدین تورکجه شعرلری,علی آقا واحد,علی آقا واحد شعرلری,علی آقا واحدین شعرلری,علی آغا واحد,عاشیقانه شعرلر


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
من عشق آتشیله كؤنول داغلادیم
مقدس سئوگی یه اوره ك باغلادیم
هرآن لپه لندیم هرآن چاغلادیم!
آنجاق سن منیم تك چاغلاما جیران!
گونش تك روحوما نورونو ساچدین،
الیمدن یاپیشدین دنیزه قاچدین…
سئوگی قاپی سینی طاق با طاق آچدین!
ایندی ده اوزومه باغلاما جیران!
سئوگی میز پارلاییر بیر چیراق كیمی،
جوشوروق داشیریق بیر بولاق كیمی…
محبت بئشیك دیر بیز اوشاق كیمی…
لای لای چال كؤنلومو داغلاما جیران!
شلاله شلاله گؤزومون یاشی…
آخیر گؤزلریمدن ییخیر داغ داشی،
خاطیره لر اولوب یولوم یولداشی
گئدیرم آردیمجا آغلاما جیران!
Filed under: باشقا شاعیرلر,تورکی شعرلر Türkcə şeirlər Etiketlənmiş: | آیریلیق شعرلری,آذری شعرلر,آغلاما,تورکی شعر,تورکجه شعرلر,سئوگی شعرلری


text:
یئنی ایلین ایشنی نئجه باشلادیق !
موران - زاهرا كندی
یئنی ایلین ایشنی نئجه باشلادیق !
حسن راشدی 29 فروردین 1393
بو ایلده كئچن ایللر كیمی یئنی ایلین تعطیل گونلرینی گونئی آذربایجانیمیزدا آتا - آنا یوردوندا موغان - موران Moran منطقه میز و "زاهرا " آدلی كندیمیزده كئچیردیك .
نه قَدَر بیر عده بو گونئی آذربایجانی یوخسوللوغا سوروكله ییب گؤزدن سالماق ، اورمو گولوموزو قورودوب دوز باتلاغینا چئورمك و گؤزل آذربایجانیمیزی لوت كویرلرینه اوخشاتماق ایسته سه لرده یئنه آذربایجان سئوگیسی آذربایجان دلی لیلری نین اوره گیندن چیخمیر كی چیخمیر !
حتی شوونیزم باتلاغیندا بوغولوب فارسجا یارمالایان و اؤز هویت و وارلیقلاریندان خبری اولمایانلار بئله ، بو گونلر یوخسوللاشمیش و یورولموش آذربایجان آنانین قوجاغینا سیغینیرلار .
بو ایلین بایرام گونلری آذربایجانین باشقا شهر و كندلرینده اولدوغو كیمی بیزیم منطقه و كندیمیزده ده چئشیدلی اقلیم شرایطی وار ایدی . بایرامین بیرینجی گونوندن دوققوزونجو گونونه كیمی هاوانین گونشلی اولوب ملایم و جانا یاتان و طراوتلی اولماسی هر كسی حئیران ائدیر و موران منطقه سی نین یاشیل دونلو و مَخمَله اوخشار دره ، تپه و دوزنلیكلریندن بوتون وجودلاری ایله استفاده ائدنلر هركسین گؤزو اؤنونده ایدی.
آمما منیم طبیعتدن بیر چوخلاریندان داها آرتیق استفاده ائتمه م بیر یانا ، دیلیمیز و وارلیغیمیز یولوندا چالیشان دوستلار عائله لری ایله اوزاق شهرلردن گلیب كندیمیزده و ائو ایچینده اوتوروب واخت كئچیرمك یئرینه گئدیب طبیعتین قوینوندا ،گئنیش فضادا و یاشیللیقدا ساعاتلار كئچیرمه ییمیز بو ایلین بایرام تعطیل لری نین دادینی نئچه برابر آرتیردی.
دوستلارلا بیرلیكده موران دا " بولقار" (بالهاری) چایی قیراغیندا و گونئی - قوزئی آذربایجان سینیریندا
بو گوزل طبیعت دن استفاده ائتدیگیمیز دورومدا ، آذربایجانیمیزین ایناملی و ایمانلی انسانلاری و قیزیل آذربایجانیمیزین زنگان شهریندن اولان و مقاومت سیمگه سینه چئوریلمیش " سعید متین پور " ، ائلیمیزین آغ ساققالی و میلّی موسیقیمیزین تمثیلچیسی " حسن آذربایجان " ، اراده لری ایله بوتون مانع لره اوستون گلَن " بهبود قولی زاده ، دوكتور لطیف حسنی ، مهندس محمود فضلی ، یوروش مهر علی بگلی ، مهندس شهرام رادمهر " و 21 فئورال ( 2 اسفند ) 1392 تاریخینده "دونیا آنا دیلی " گونو مراسیمینده اشتراك ائتدیكلرینه گؤره ، آنا دیلی تدریسی نین شعارینی وئرَن ولی عملده هئچ بیر ایش گؤرمه ییب عكسینه عمل ائدن دوكتور روحانی دولتی نین مسئوللاری طرفیندن توتوقلانان آغ ساچلی مدنی چالیشقان اكبر آزاد و ائلیمیزین - میلّتیمیزین باشی نین اوجالیغینی اؤز و عائله لری نین راحاتلیغیندان اوستون توتان و ائله همان مراسیمده اشتراك ائدن: علیرضا فرشی ، رستم كاظم پور ، بهنام شیخی ، حمید منافی نادارلی ، محمود اوجاقلی و باشقا میلّچی لریمیزین حبسده و عائله لریندن اوزاق قالماسی بیزی ده كدَرلندیردی .
آمما نه ائتمك ؟ هئچ بیر میلّت زحمت سیز - هزینه سیز اؤز حاقلارینا چاتماییب و بو هزینه نی وئرمَكده ، یالنیز قارنینا دوشونن و بوتون حقارتلره بویون اگیب و هویت سیز بیر كیمسه یه دؤنَن و منه نه ! دئینلرین ایشی دئییل ، یالنیز بیر میلّتین نه قَدَر یازیق اولدوغونو و اونون حقّی نین نه قَدر تاپدالاندیغینی و اكثریت اولوب اقلّیت حقّه مالیك اولا بیلمه دیگینی دوشونن و بو آجی یا بی تفاوت قالمایان درین اینام - ایمانلی و سارسیلماز اراده لی انسانلارین انسانی، میلّی و تاریخی وظیفه سی دیر ، طبیعی كی، بئله انسانلار گله جك نسیللرین یانیندا اوزو آغ و آلنی آچیق انسانلار اولاجاقلار !
هر حالدا یئنی ایلین 10 جو گونونون آخشام چاغیندان منطقه ده قار یاغماغا
باشلاییب 11 جی گونونده منیم اؤلچومله و ماشینین اوستوندن توتدوغوم اؤلچو اساسیندا
دوز 17 سانتیمتر قار یئر اوزونه اوتوروب و ایكی گون قاباقكی موران یاشیللیغینی تام
آغ اؤرپك له اؤرتدو !
البته بیز بو قارلی گوندنده فایدالانماغی اونوتمادیق ،لاكین مئیوه آغاجلاری نین چیچك لری اوستونه قارلارین اوتورماسی و ایكی گون سونرا چیچك لرین سولماسی مئیوه باغلارینا نه قَدر ضرر وئرمه سینی ده دوشوندوك .
تاسفلر اولسون بو یاز گونلری باشلانان گوندن بو گونه كیمی ایشلریم چوخ دالی دوشوب و حتی اسفند آیی نین 26- سیندان بو گونه كیمی وئبلاگیمی دا تزه لمه میشدیم كی، ایندی بیر شئیلر یازدیم ؛ آرزو ائدیرم حبس ده اولان میلّتچی دوستلاریمیزین آزادلیغا بوراخیلماسی بو تئزلیكده باش توتسون و منیمده یازماغا حوصله م اولسون .


text:
عاراپ امیرلیکلری نینگ اۇوغانیستان داقی ۵ دیپلماتی اؤلدی
بیرلشن عاراپ امیرلیکلری بو واقادان سۇنگ ۳ گۆن میللی یاس ایغلان اتدی
اۇوغانیستان ینگ قندهار ولایاتیندا ولایات حأکیملیگی نینگ میهمانحاناسینا قورالان بمبالی هۆجۆمده ۱۱ آدام اؤلدی.
قندهار ولایاتی نینگ حأکیمی همایون عزیز و بیرلشن عاراپ امیرلیکلری (امارات) کابل داقی باش ایلچیسی جمعه محمد عبدالله الکعبی باشدا بۇلماق بیلن ۱۵ آدام یارالاندی.
پارتلامانینگ، امارات ینگ ایلچیحاناسینداقی ایشگأرلرینگ بار ماحالی بۇلاندیغی بیلدیریلدی.
اؤلِنلرینگ ۵-ی نینگ امارات ینگ دیپلماتلاری بۇلاندیغی آنیقلاندی.
پارتلامادا ولایات حأکیمی نینگ اۇرنباساری نینگ دا اؤلِندیگی حابار بریلدی.
امارات ینگ ایلچیحاناسی، یوردونینگ باش ایلچیسی نینگ بیر یتیمحانانینگ قورلوشیغینا بادالغا برمهک اۆچین قندهارا گیدندیگینی بیلدیردی.
طالیبان بو پارتلامانینگ جۇغاپکأری بۇلماندیغینی حابار بردی.
بیرلشن عاراپ امیرلیکلری بو واقادان سۇنگ ۳ گۆن میللی یاس ایغلان اتدی.


text:
استاد محمدحسین شهریار دان بیر تورکی نوحه
سلیم موذن زاده زینب زینب یوکله
یخلوب عباسیم نهر فرات اوسته یوکله
قاره کوینک اینیمده گلمیشم عزایه یوکله
کربلاده بو گئجه غوغا اولوب یوکله
منصوری دن بیر تورکی نوحه یوکله
ای قلم سوزلرینده اثر یوخ - آشنادن منه بیر خبر یوخ
سید محمد عاملی اردبیلی اربعین یوکله
مداحی حاج غلامرضا زنجانی
مداح اهل البیت حاج باقر تمدن
مداح علیزاده
مداح : محمد عاملی [دانلود…] خدا حافظ ای قریب مدینه…
مداح : موذن زاده [دانلود…] قارداش باشینین قانی زولفونده حنا زینب
مداح : ایمان نژاد [دانلود…] اؤلدؤلر نه قدر بختی قارالر واریدی
مداح : ایمان نژاد [دانلود…] زینبم عشقیمه خاطیر منی عالم تانیدی
مداح : ایرج محمدی [دانلود…] زینبه خاطیر سس ور آی بابا
مداح : ایرج محمدی [دانلود…] سنی چؤخ وؤروبلار یات آی ننه
مداح : ایرج محمدی [دانلود…] لای لای دردی آناسین درده سالان
ییخیلیب عباسیم دانلود نوحه ترکی – تورکی نوحه mp3
Filed under: تورکجه نوحه لر oxşamalar Etiketlənmiş: | mp3 تورکی نوحه دانلود,قارا کوینک اینیمده گلمیشم,قره کوینک,محرم یئنه گلدی,مداح علیزاده تورکی نوحه لر,نوحه های ترکی,ییخیلیب عباسیم نهر فرات اوسته,ییخیلدین سن بئلیم سیندی,یاندی بالام,کربلا تورکی نوحه,کربلاده بو گئجه غوغا اولوب,آذری نوحلر,آذری نوحه لر دانلود,آذربایجانی نوحه + دانلود,اوخشامالار,تورک دیلینده نوحه,تورکی نوحه لر + دانلود,تورکی نوحه منصوری,تورکجه نوحه لر oxşamalar,حضرت زینب نوحه سی,دانلود + نوحه + تورکی,دانلود نوحه های آذری,دانلود نوحه آذری,دانلود نوحه ترکی,دانلود نوحه ترکی آذربایجانی,دانلود تورکی نوحه لر,داونلود نوحه ترکی,زینبه خاطیر سس وئر آی بابا,سلیم موذن زاده,شهریار تورکی نوحه


text:
یاتا بیلمه ییرم
بو گئجه من کی یاتا بیلمه ییرم باشی باشلاره قاتا بیلمه ییرم
یوخوسوزلوق منی قاتلاشدیردی من بو نامرده باتا بیلمه ییرم
اؤغری قالدیردی قازان – قابلامامی کیم ال آتسین حاجاتا؟ بیلمه ییرم
اؤغرونون کیم یئتیریب اؤمباسین ازیخلیا بیر زؤپاتا بیلمه ییرم!
آیلیق آلدوق ، ا وئردیک گئتدی نه یئیه ک ، ای وای آتا ! بیلمه ییرم
ده ده میز یؤخ ، کیمه چکمک باراتی کیمی سالماخ باراتا بیلمه ییرم
جیب ده قالمیشسادا بیر بئش ماناتیم نه آلیم بئش ماناتا بیلمه ییرم
ده لی شیطان دئیری : یؤرقانی سات! قیشدی ، یؤرغاندی ، ساتا بیلمه ییرم!!
قار دئییر گل کیشی سن پامبوغ آتاق کیشی ! من پامبوغ آتا بیلمه ییرم!!
هی گلیب ، مندن آلیرلار شتلی کیم سالیب مازی ماتا بیلمه ییرم؟
زندگانلیق قؤراتا بیر شیئی اؤلوب َیه لازم قؤراتا بیلمه ییرم
بیر سوموک دور کی بؤغازلاردا قالیب کیم آتا یاکیم اوتا بیلمه ییرم
قار- یاغیشدا بونه قؤندوم – کؤشدوم؟ نیه دوشدوک بو اؤتا بیلمه ییرم
بو کتابلار ئؤزی بیر آت یوکودور بونی کیم چاتسین آتا بیلمه ییرم
چای سیزام تاپمیورام چای پاکاتین نه گلیب بو پاکاتات بیلمه ییرم
هی سؤیوقدان قورولوب بیگ دورورام کیمدی یئنگه - موشاتا بیلمه ییرم
ال کی دوتمور یازام ، ال تاپاقدا قلمه یا داواتا ، بیلمه ییرم
گئجه میز صبح اؤلاجاق یا هله وار؟ باخیرام هی ساعاتا بیلمه ییرم
قوش اوچار ، آمما نه درمان ائله مک؟ داش ده گن قؤل قاناتا بیلمه ییرم
آی قاداشلار ! منه بیر ال یئتیرون یوک آغیرلاشدی چاتا بیلمه ییرم
طبع شعریم دایانیب ، سؤنجوق آتیر من ده کی سؤنجوق آتا بیلمه ییرم


text:
نازلی دیلبر اولا
شراب اولا ، من اولام ، بیرده نازلی دیلبر اولا
بیر اؤزگه عالمی واردیر اگر میسر اولا
صفای مجلس مئی ، مین بهشتدن آرتیق دیر
بیر الده گول توتا جانان ، بیر الده ساغر اولا
اولاندا مست ، آچار زولفون نیگار ، نشئه سی وار
عمومه ذوق وئره بزم می معطر اولا
بساط باده ده حال اهلینین فداسی ، اولوم
شرابی قال ایله ایچمه ، اگر پیمبر اولا
اسیر زولفونم ائی شوخ ، گل آجیقلانما
اسیره حرمت ائدرلر اگر کی کافر اولا
نه لیلی سن کیمی اولموش ، نه من کیمی مجنون
نه کاره دیر گلیب اونلار بیزه برابر اولا
گؤرنده ، واحد ، اوزون یاریمین اسیر کونلوم
نه نوع ساکت اولار اود اولا سمندر اولا
علی آقا واحید
Filed under: تورکی شعرلر Türkcə şeirlər,علی آقا واحد Etiketlənmiş: | نازلی دلبر,واحیدین تورکجه شعرلر,واحدین تورکی شعرلری,تورکی شعر,دیلبر,علی آقا واحید,علی آغا واحد


text:
+0 به یه ن
آچار سؤزلر :
شهرداری,
بوگون شهردارینین فوتبال تیمی بوشهرین شاهین تیمینه قوناق ایدی. بو اویون ساهات 16 دان بوشهرین شهید بهشتی استادیوموندا باشلاندی. ایلك بؤلومون 24 – مینجی دقیه سینده میثم بائو شهرداری تیمینه بیر گول ووردی. اونون گولونی ایلك بؤلومون آخیر دقیه سینده بوشهر تیمی جاواب وئردی. بو اویونون ایكینجی بؤلومونده شاهین تیمی چوخلی یوگورمه لر ائله دی كی هئچ بیری گول اولمادی. بو اویوندا شهرداری تیمینین گولری داوود نوشی صوفیانی دا چوخ چوخ گؤزل اوینادی. ( اؤز دیلیمیز اود گویدی! )
شهرداری تیمی بو اویوندان سورا هله ده 17 - مینیجی قالدی.
بو تیم گلن هفته همدان شهرینین پاس تیمی ایله اوینیه جاق.
یازار : احمد


text:
گوزوم آیدین
گوزوم آیدین، گورورم سوگلی قارداشلاریمی
باسمیشام باغریما ئوز دوغما قارینداشلاریمی
آچمیشام قوللاری خلقیمه اوزوک حلقه سی تک
سالمیشام حلقه یه قیمتلی اوزوک قاشلاریمی
فلکین چرخینی سیندیرمیشام اول داشدا
اته گیمده هله ده ساخلامیشام داشلاریمی
آچمیشام قرنمیزین باغلی قالان یوللارینی
تاپمیشام یوز سنه غربتده کی یولداشلاریمی
بو سلیمان دی یانیمدا، گوره سن من اینانیم؟
گاه آچیپ گاه قییرام گوزلریمی، قاشلاریمی
ییغیشین شنلیک ائده ک قرنمیزین بایرامدیر
سیل گوزیمدن بو یوز ایلدن بری گوز یاشلاریمی
یوز باشیم اولسادا، اولسون، یوخ اوزومده قیریشیم
جوانام، کیم نه بیلیر گیزله دیرم یاشلاریمی
قوچی قربانلاریمی کسدی وطن اویناشیمیز
قانیمی خیرات ائدر کن یدی بوزباشلاریمی
آنا اویناشیمی غیرت گوزی گورسه کور اولور
من نه گوزله گوره بیللم وطن اویناشلاریمی
گئده لیم قافقاز اوشاقلارینی تجلیل ائده لیم
شهریاریم، دارا ساققلاریمی، ساشلاریمی


text:
نه یازیم ؟
شاعیرم چونکو وظیفه م بودور اشعار یازیم
گؤردوگوم نیک و بدی ، ائیلییم اظهار یازیم
گونو پارلاق ، گونوزو آغ ، گئجه نی تار یازیم
کجی کج ، اگرینی اگری ، دوزو هموار یازیم
نییه بس بویله بره لدیرسن آغاران گؤزونی ؟
یوخسا بو آینه ده اگری گؤرورسن اؤزونو ؟
…
شعره مشغول ائده ره ک خاطر غم مایلیمی
قویورام قنشریمه کاغذیمی ، چرنیلیمی
گلیرم یازماغا بیر کلمه دوتورسان الیمی
قورخورام یا نه ایچون ؟ چونکه ، که سیرسن دیلیمی
ای عجب من کی صداقت یولونو آزمیورام
هله گوردیکلریمی دؤرتده بیرین یازمییورام
…
هله من دؤرتده بیرین یازمیورام ، کارینا باخ
اوزومو گونده سویورسن بوقدر ، عارینا باخ
اؤزون انصاف ائله افکارینا اطوارینا باخ
ایسته مز سن یازام اؤز عئیبلی کیردارینا باخ
کیشی سن عئیبینه باخ منله عبث جنگ ائله مه
اؤزونو هم منی بو باره ده دیلتنگ ائله مه
…
گؤریر ارباب قلم غایه اعمالینیزی
مندن آرتیق یازا بیلمه کده ایکن حالینیزی
یازمیر اونلار داهی اون دؤرتده بیر افعالینیزی
اؤزونوزسوز اولارا یازدیران احوالینیزی
یوخسا بو عئیب دن عالمده مبرادیر اولار
بئله الچاق یازیدان مین کره اعلادیر اولار
…
نئجه من دؤرتده بیرین یازماغا هم اهل قلم
قورخور اوندؤرتده بیرین یازماغا هم اهل قلم
سن اگر سؤز وئره سن « قورخما قیل احوالی رقم »
وضع حالین یازیلیرسا زیلی زیل یا بمی بم
ائله بیر حاله دوشه رسن کی توکون بیز بیز اولار
اگنینه گئیمه شئی تاپماسان آستار اوز اولار
Filed under: باشقا شاعیرلر,تورکی شعرلر Türkcə şeirlər Etiketlənmiş: | آذری شعرلری,تورکی شعر,شعرلر


text:
ادبیاتدا گولوش- ساتیرا و یوُموْر
یازیچی حیات حادیثهلرینین بدیعی اینعکاسینی وئررکن اونا موعین موناسیبت بیلدیریر، اوخوجودا یاراتدیغی اوبرازا قارشی یا محبت، یا دا نیفرت اویادیر، یا اونو اوخوجونون گؤزونده اوجالدیر، یا ایفشا ائدیر، یا دا حالینا آجیییر، دوشدوگو وضعیتدن چیخماق یولونو باشا سالماغا چالیشیر و س. بونون اوچون یازیچی موعین اوصولدان، ایفاده طرزیندن ایستیفاده ائدیر. بئله اوصوللاردان بیری گولوشدور.
بدیعی ادبیاتدا گولوش داشیدیغی مضمونا، ایفاده ائتدیگی فیکره گؤره موختلیف اولور، باشقا سؤزله، گولوش اوبیئکته موختلیف موناسیبت بیلدیریر. گولوشون 2 نؤوعو وار: آ) ساتیرا؛ ب) یوُموْر
ساتیرا. گولوش، عومومیتله، موختلیف سببلردن یارانا بیلر. گولوش شادلیق حیسّ ایفاده ائدیر، فرح بیلدیریر، مووفقیت ایفادهسی اولور. آما بو گولوشلرین مضمونوندا خوش احوال-روحییّه اولدوغو اوچون هئچ بیر ساتیرا آنلاییشینا داخیل دئییل. ساتیرا آنلاییشی تنقیدله باغلیدیر. داها دوغروسو، تنقید ساتیریک گولوشون نووهسینی تشکیل ائدیر. لاکین مضمونوندا تنقید اولان هر جور گولوش ده اؤزلوگونده ساتیرا دئییل. ادبیاتشوناسلیقدا آنجاق ایفشاائدیجی، اؤلدوروجو گولوشه ساتیرا دئییلیر. مثلا، ج. محمدقولوزادهنین " اؤلولر " اثرینده ایسگندرین شئیخ نصروللاها دئدیگی بو سؤزلر ساتیریک گولوش ایفاده ائدیر:
" جناب شئیخ، سیز گرک شوکر ائیلهیهسینیز کی، من شراب ایچیرم. اگر من شراب ایچمهسم، عاغلیم باشیمدا اولار، اوندا دا، بیردن گؤزومو آچیب گؤررم کی، آها، بیزیم شهریمیزه بیر موجتهید گلیب و آدینی قویوب اؤلودیریلدن و مؤمین حاجیلاریمیزین باشینی ریجعت مسلهسی ایله پییلهییب، هر گئجه بیر قیز آلیر. خا… خا… خا… من اؤلوم ال وئر! لوتوسان اگر، ال وئر، خا… خا… خا... " کیمی آجی گولوش ایفاده ائدن سؤزلر شئیخ نصروللاهی سارسیدیر. ایسگندرین بو گولوشوندن سونرا شئیخ نصروللاه قبیرستانلیغی ترک ائدیر. بو ایسه اونون مغلوبیتینه، ایفشا اولونماسینا ایشاره دیر.
صینیفلی جمعیتده ساتیرا اینسانین اینسان طرفیندن ایستیثمار اولونماسینا، عدالتسیزلیگه، ایستیثمارچی صینفین ایدئولوگییاسینا قارشی چوخ کسرلی موباریزه واسیطهسی اولموشدور. او، عئینی زاماندا آداملارا حاقینی باشا سالیر: اونلاری حرکته گتیریر، ایجتیماعی قورولوشداکی عدالتسیزلیگه قارشی موباریزه یه قوشولماغا تحریک ائدیر. ساتیرانین بو خوصوصیتی م. ع. صابیرین شئعیرلرینده چوخ آیدین موشاهیده اولونور. مثلا، شاعیر قودورغان وارلینین دیلییله دئدیگی:
فهله، اؤزونو سن ده بیر اینسانمی سانیرسان؟!
پولسوز کیشی، اینسانلیغی آسانمی سانیرسان؟!
میصراعلاری فهلهنی موباریزهیه سسلهین بیر واسیطه دیر. شاعیر بو سؤزلرله بیر طرفدن فهلهیه حاقینی آنلاتماغا شالیشیر کی، پولون، وار-دؤولتین اولماسا دا، اؤز اینسانلیق حاقینی طلب ائتمهلیسن. دیگر طرفدن، وارلینین هارینلیغینی، زحمت آدامینا منفی موناسیبتینی لاغا قویور.
ساتیرا بوتون ادبی ژانرلاردا ایستیفاده اولونا بیلر.
یومور. حیات حادیثه لرینده، آداملاردا موشاهیده ائدیلن منفی خوصوصیتلره تنقیدی موناسیبتین فورمالاریندان بیری ده یوُموْردور. ساتیرا کیمی یومور دا گولوشدور. لاکین یوموشاق گولوشدور، ایصلاح ائدیجی گولوشدور. بو گولوش هدفه قایغی، جان یانغیسی اولور. یومورو ساتیرادان فرقینی آیدین باشا دوشمک اوچون ج. محمدقولوزادنین " اؤلولر " کومئدییاسیندا ایسگندرین گولوش اوبیئکتینه و همین گولوشون مضمونونا دیقت یئتیرمک کیفایتدیر. ایسگندرین گولوش هدفی بیر طرفدن شئیخ نصروللاه و اونون الآلتیلاریدیرسا، دیگر طرفدن اؤز آتا-آناسی کیمی عواملاردیر. اوغلونون حرکتلریندن خجالت چکن آنانین " آز قالیرام اؤز الیمله قبیر قازیم، گیریم ایچینه، یاخام قورتارسین " سؤزلرینه جاواب اولاراق ایسگندر دئییر: " داها بوندان سونرا اؤلسن ده یاخانی قورتارا بیلمهیهجکسن؛ اودو، شئیخ نصروللاهدی، ندی، بو گون گلیر. سن اؤلرسن، شئیخ گئنه سنی دیریلدر. خا… خا… خا! داها بوندان سونرا اؤلمک ایلن ده یاخان قورتارماز. خا… خا… خا... "
گؤروندویو کیمی، ایسگندر هم شئیخ نصروللاها، هم آناسینا قه-قه ایله گولور. لاکین بو گولوشلر بیر-بیریندن اساسلی صورتده فرقلهنیر. اگر ایسگندر شئیخ نصروللاهی ایفشا ائدیرسه، آناسینین حالینا آجیییر، اساس مقصد شئیخ نصروللاهلاری محو ائتمک، آرادان قالدیرماقدیرسا، کربلایی فاطمالاری، حاجی حسنلری عواملیقدان قورتارماقدیر. بئله ایصلاح ائدیجی گولوشه ادبیاتشوناسلیقدا یومور دئییلیر.
یومور یازیچینین تنقید اوبیئکتینه صمیمیتیندن یاراندیغی اوچون اوخوجودا غضب، نیفرت یوخ، تأسوف حیس دوغورور. مثلا، " پوچت قوتوسو " اثرینی اوخودوقدا نووروزعلینین حرکتلرینه گولمه مک اولمور. لاکین اوخوجو اونا نیفرت ائتمیر، عکسینه، اونون حالینا آجیییر، عواملیغی اوجوندان اذیت چکدیگینه تأسوف ائدیر. یاخود م. ع. صابیرین " ندامت و شیکایت " شئعیری یوموریستیک طرزده یازیلمیشدیر. چونکی:
ار دئییل، شاعیر ایمیش خانهخراب!
فیکری یازماق، اوخوماق، شوغلی کیتاب...
دئین آرواد عواملیق و نادانلیغی اوزوندن بیر ائوده قاراواش اولماغی شاعیره اره گئتمکدن اوستون توتور. البتّه، بئله دوشونجه گولوش یارادیر، لاکین حیدّت دوغورمور. عکسینه، اوخوجونو تأسوف حیسی کئچیرمهیه سؤوق ائدیر.
یاخود دا " اوستا زئینال " حئکایهسینی آلاق. بوردا یازیچینین گولوش اوبیئکتی اوستا زئینالدیر. اثردن آیدین اولور کی، یازیچی اوستا زئینالا آنجاق گولمور، اونون موثبت جهتلرینی ده گؤستریر. او، فایدالی ایشله مشغول اولور، ساده و تمیز اورکلی آدامدیر. لاکین معنوی جهتدن شیکستدیر، فاناتیزمین اسیریدیر. اونون دینه بئله اورکدن اینانماسی و اونون اسیری اولماسی اوستا زئینالی فعالیتسیزلشدیریر، شوعوروندا اطالت یارادیر کی، بو دا اوخوجودا گولوش دوغورور و اوخوجو بونا تأسوف ائدیر.
شمیستان میکاییلووون " ادبیات نظرییّه سی " کیتابیندان
کؤچورن: عباس ائلچین


text:
آذربایجان، حکومت علیهداری گؤستریلره صحنه اولدو.
باشکند باکیدا توپلانان مینلرله مخالیف، "سیاسی آزادلیق" ایستگی ایله کوچهیه تؤکولدو.
گؤستری "آذربایجان توپلومسال مجلیسی" آدلی مخالیف حرکت طرفیندن دوزنلندی.
حرکته، ایکی بؤیوک مخالیف پارتینین باشچیلاری، خالق جبههسی لیدری علی کریملی و موساوات پارتیسینین لیدری عیسی قمبر ده قاتیلدی.
پارتی و اؤلکه بایراقلاری داشییان گؤستریچیلر، داها چوخ دموکراسی اوچون طلبلرینی دیله گتیردی.
داها چوخ سیاسی آزادلیق و سیاسی محکوملارین سربست بوراخیلماسی استیقامتینده شعارلار آتان مخالیفلر، سسلرینی اقتدارا ائشیتدیرمهیه چالیشدی.
آذربایجاندا، سیاسی حرکت و مئدیا آغیر نظارت آلتیندا اولماسینا باخمایاراق اقتدار بو گؤسترییه چوخ اعتراض گؤسترمهدی. اقتدارین بوتوتومو، گلهجک آی ائدیلهجک ائروویزیون یاریشماسی سببیندن اؤلکهنین اولوسلار آراسی مئدیانین ماراق مرکزی اولماسینا باغلانیر.
مخالیفت نمایندهلری ایسه بنزر حرکتلرین ائروویزیون سونراسی دا داوام ائدهجگینی ایفاده ائدیر.
برچسب ها: آذربایجان باكو، باشكند باكی،


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
دوزلو اوغلان یاهو گروپ
دوزلو اوغلان وبلاگینین یاهو گروهوندا عضو اولون تا یئنی خبرلر ، گوزل مطالیب ، آذربایجانی و تورکیه موزیک لر ، تورکجه اس ام اس لر و تایسیز شکیل لر سیزین ایمیلیزه گلسین بونا گؤره آشاغی شکلین اوستونده کلیک ائدین و امنیتی کد کلمه لرینی یازین و سونرا جوین کلمه سینه تیکله یین تا عضو اولاسیز
join
Click to join DUZLU_OGHLAN
دوزلو اوغلان وبلاگینین خبرنامه سی
اگر دوزلو اوغلان وبلاگیندا یازیلان یئنی مطالیبی اوخوماق ایسته ییرسیز اوندا آشاغی لینک اوستونده کلیک ائدین و ایمیلیزی و امنیتی کد کلمه لرینی یازین و ثبتی وورون تا یئنی مطالیب سیزین ایمیلیزه اوتوماتیک یوللانسین
Subscribe to Duzlu oğlan دوزلو اوغلان by Email
تبریزین کوچه لری – مدینه گولگون
گئجه یوخوما گلدی
اول کی تک گؤزلدی
گاه آغلادی ، گاه گولدو
تبریزین کوچه لری
یول سالدیم کوچه باغا
قول سالدیم کوچه باغا
دؤنوبدو نئجه باغا
تبریزین کوچه لری
اهراب ، قاراغاج اوستو
سورخاب دئ کیمدن کوسدو
ساندیم یولا گول دوزدو
تبریزین کوچه لری
شئشگیلان نغمه لندی
هر یانا نور الندی
منه خوش گلدین دئدی
تبریزین کوچه لری
شام قازاندان آدلادیم
قونقا باشینا چاتدیم
آی ناغیلیم ، بایاتیم
تبریزین کوچه لری
مارالان باغچا ـ باغچا
گوللردن توتدو خونچا
هئی باخدیلار دالیمجا
تبریزین کوچه لری
چرنداب سؤزه دؤندو
هر داشی کؤزه دؤندو
هارایا ، سسه دؤندو
تبریزین کوچه لری
لئیلاوا چشمه ـ چشمه
کیم دئییر بوردان کئچمه
باخسین حسرت کؤچومه
تبریزین کوچه لری
منیم سس دونیام سینیز
ساحیلسیز دونیام سینیز
بیر تبریز دونیام سینیز
تبریزین کوچه لری
گئجه یوخوما گلدی
اول کی تک گؤزلدی
گاه آغلادی ، گاه گولدو
تبریزین کوچه لری
تبریزین کوچه لری …
Filed under: باشقا شاعیرلر,تورکی شعرلر Türkcə şeirlər Etiketlənmiş: | مدینه گول گون,مدینه گولگون,مدینه گولگون شعرلری,مدینه خانیم گولگون,آذربایجان شاعیری,آذربایجان شعرلری,تورکی شعر,تورکجه,تورکجه شعرلر,تبریز,تبریز کوچه لری,تبریزیم,تبریزیم منیم,تبریزین کوچه لری,شعر ترکی مدینه گولگون,شعر ترکی تبریز


text:
«فنرباغچا» کلوبونون موزئیینده قورونان ۲۰۱۰-۲۰۱۱-جی ایل تورکییه سوپر لیقاسینین چمپیونلوق کوبوکو «طرابزون سپور» آزارکئشی طرفیندن اوغورلانیب.
آخار. آذ خبر وئریر کی، طرابزونلو خالید شاهین کوبوکون قوروندوغو شوشهنی باشی ایله قیراراق اونو گؤتوروب. قاچماغا چالیشان آزارکئشی محافظهچیلر توتوب، پلیسه تحویل وئریبلر.
قید ائدک کی، تورکییه سوپر لیقاسینین ۲۰۱۰-۲۰۱۱-جی ایل مؤسومونده اویون آلغی-ساتقیلارینین باش وئرمهسی ادعا اولونور. «طرابزون سپور» و «فنرباغچا» کلوبلاری همین مؤسومون سونوندا عینی (۸۲) خالی توپلاییبلار. لاکین شخصی گؤروشلره گؤره چمپیونلوغو ایتیرهن «طرابزون سپور» طرفی «فنر»این اویون آلغی-ساتقیسیندا ایشتیراک ائتدیینی دفعهلرله دئیهرک، کوبوکون اؤزلرینه وئریلمهسینی طلب ائدیر.


text:
ال چكمیری مندن كؤچهری[1] قازلارین سسی
بُتلار قاباغینـدا كسیلـن قیزلاریـن سسـی
قیشگئتمهیهجك گوزلهیهركچاتلادی باغریم
حسرت كیمـی باغریمدا بیتیـر یازلارین سسی
ال چكمیری مندن كؤچهری[1] قازلارین سسی
بُتلار قاباغینـدا كسیلـن قیزلاریـن سسـی
قیشگئتمهیهجك گوزلهیهركچاتلادی باغریم
حسرت كیمـی باغریمدا بیتیـر یازلارین سسی
ایتلـرده یاتیبـلار، قالاغیـن[2] كؤلگـه لیگینده
مورتك داراشیب بئینیمه دوْنقوزلارین[3] سسی
بیرلحظه اویوب[4] دینجهلیم آنجاق اودا اولمور
قویموریارام اوستونده جوشان دوزلارینسسی
آیسیز گئجهلر قوردلار[5] آچان قانلی سوفرانین
باغریندا[6] ایتیرسایسیز آدامسیزلارین سسـی
گاهـدان خیالیمـدا یارادیـر ظولمین آشماغین
گون دهیجهیـی داغلاردان آشان بوزلارین سسی
من بیر سورو[7] انسانـلار ایچینـده یاشاسامدا
بیلمـم كی ندن مندهدی یالقیزلارین [8] سسی
قیـی[9] ویرما نیراوغلو بـو حقیقتدی، ماحالدیر
یاتمیش قولاغلارا چاتا جانسیزلارین سسـی
[1] - كؤچهری= مهاجر
[2] - قالاق= كرمه یاپمادان قورولموش تپه جیك
[3] - دونقوز= خوك
[4] - اویماق= بیهوش اولماق، یاتماق
[5] - قورد= جاناوار- گرگ
[6] - باغریندا= قوجاغیندا
[7] - سورو= دسته - صف
[8] - یالقیز= تك- تنها
[9] - قیی= فریاد- هارای
منبع:http://www.niroghlo.blogfa.com/


text:
ای پادشاه انس و جان، قارداش حسین گلدیم اویان
هجرونده گوگلوم اولدی قان، قارداش حسین گلدیم اویان
ای پادشاه انس و جان، قارداش حسین گلدیم اویان
هجرونده گوگلوم اولدی قان، قارداش حسین گلدیم اویان
شامه گئدنده جسمیوی، عریان قویوب گئتدیم حسین
گونلر اونونده قانووا، غلطان قویوب گئتدیم حسین
قویمادیلار دفن ائیلییم، عدوان قویوب گئتدیم حسین
شمرین جفاسیندن امان، قارداش حسین گلدیم اویان
شام غریبان دوتماغا، قویمادی قارداش اهل کین
شامه کیمین قان آغلادیم، بو نسگیله ای شاه دین
هانسی مصیبتدن سنه، تقریر ائدیم دوتماز دیلیم
بوندان شیایت ائتمرم، ویرانه اولدی منزیلیم
چیخماز یادیمدان بو جفا، هرچند چوخدور نسگیلیم
گوردوم لبونده خیزران، قارداش حسین گلدیم اویان
آلسان خبر گئتدیم نئجه، شامه برادر حالی سن
ائتدیله نه جور و جفا، بوندان سراسر حالی سن
منزل به منزل نئیلدی، اطفاله لشگر حالی سن
ویردیلا قمچی هر زمان، قارداش حسین گلدیم اویان
هر رهگذرده شامیان، جوخه به جوخه دوردولار
سنگ شماتتله گویول ، آیینهسین سیندیردیلار
بعضی دئدیلر خارجی، بعضیسی طعنه ویردیلار
گه کف زنان، گه دف زنان، قارداش حسین گلدیم اویان
سندهن سورا چوخ یانمیشام، پروانه وار اودلاره من
گه کوفه ده گه شامیده، گزدیم حسین آواره من
گه بزم عامه گئتمیشم، گه کوچه و بازاره من
اولدوم عجب بیخانمان، قارداش حسین گلدیم اویان
اهل حرم یکسر گلیب، ماه مدینه گلمئیب
راحت ائدیب غمدن اوزین، اول بیقرینه گلمئیب
غربت مزار، اولدی قیزون ، نازلی رقیه گلمئیب
وئردی قوری یئرلرده جان، قارداش حسین گلدیم اویان


text:
تورکمن عائلهلر قهرامان ماراشا یئرلشدیریلیر
توپلام 5 مین 300 نفرین قهرامان ماراشداکی کانتینر شهره گؤندریلهجیی قید ائدیلدی
عراقین تلعفر و موصول شهرلریندن ترور سببیله قاچاراق تورکیهیه سیغینان و بیر مدتدیر غازی آنتپدهکی یئرلشمه تاسیسلرینده قالان 750 تورکمن عائله قهرامان ماراشا گؤندریلدی.
آفت و عاجل یاردیم ایداره باشقانلیغی قروپلاری طرفیندن قهرامان ماراشا گؤندریلن اکثریتی اوشاق و قادین تورکمنلر، تورکیه جمهوریتی دؤولتینه و پرزیدنت رجب طیب اردوغانا تشکر ائتدی.
بو آنا قدر 4 مین 500 نفرین سؤوقلرینین تاماملاندیغی، توپلام 5 مین 300 نفرین قهرامان ماراشداکی کانتینر شهره گؤندریلهجیی قید ائدیلدی.


text:
سپهر ایرانی: گونلرده بیر گون بیر اکینچی گونون یورغون واختی بیر گیرده کان آغاجی آلتیندا اوزانمیش دیر . او حال دا آغاج دا اولان گیرده کان لارا باخیب و اوز اوزونه دئیه ر : من بو آلله هین ایش لرینه حئیرانام ! گوررسن نه دن اویککه لیق دا قاپیزی بئله یئل پنه ک بوتا دا بیتیریر آمما بئله بالاجا گیرده کانی بویله کوتان آغاج دا یئتیریر ؟
.... آنجاق بو فیکیرده اونو یوخو توتور . آزدان بیر گیرده کان آغاج دان قورتولوب اکینچی نین باشینا دوشه ر ! او هاراسان یوخودان آییلیب و باشیندا بیر گوز قده ری شیشمان لیق گوره ر ! یوخوسو قاچیب و یئنی دن ایشه دونه _ دونه دئیه ر : آلله هین اوز بیلدیغی یاخشی دیر ! هئله بالا گیرده کان باشیما دوشوب بئله شیشمانلاتدی ! گور او آغاجدان قارپیز قورتولوب باشیما دوشسه یدی نه اولاردی
طاماح
گئچمیش مکتب خانالاردا بیر گون مکتب اوشاقلاری آرا چوره یی یئمه ک ایچون مکتب موللاسیندان ایذین آلیرلار . آنجاق هر بیری بیر مندیل آچیب و اونون ایچینده گئتیردیی یئمه ک لری یئمه یه باشلاییرلار . بو حالدا میرزه گورور بیر وارلی ائوین اوشاغی چوره ک آرسیندا چوخلو حالوا گئتیریب دیر و دیگر بیر یوخسول اوشاق تکجه یاوان چوره یی واردیر . آنجاق اوشاق نفسی ، یوخسول اوشاق وارلی یا دئییر : نه اولار او حالوادان منه ده وئررسن ؟
وارلی اوشاق بویوک لر خاصیتینده کیمی ، دئییر : وئره رم ! آمما بیر شرطی وار ! یوخسول اوشاق قبول ائدیر . وارلی دئییر : منیم برابریمده ایت کیمی چوکوب اوچ کره هورسه ن سنه حالوا وئره رم ! یوخسوا اوشاق اونون دئدیی کیمی چونگه لیب و اوچ کره هوره ر . میرزه باشین تولاییب و دئیه ر : ای طاماح ! آدامی ایت کوکونه سالان طاماح !
.............................................................................
بتردن ده بتر
ایکی یولداش چولده برابر حالدا یول الیب گئدیرمیش لر . او حال دا گوی اوزوندن بیر دسته قوش اوچارکن رد اولورلار . ایکی یولداشین بیری در حال اته یین آچیب و دایانیر . دیگر یولداش سوروشور : بو نه ایش دیر گورورسن ؟ یولداش دئییر : بلکه قوشلاردان بیری گوی ده اوچارکن یومورتادی ، قوی او یومورتا منیم اته ییمه دوشسون !
گئجه چاغی همین کیشی نین قاپوسو چالینیر . اوشاق قاپویا گئدیر و بیر آزدان گلیب دئییر : آی آتا ! قونشو کیشی نین اوشاغی دیر ! دئییر کی آتام دئییر چول قوشو یومورتالاریندان بیرینی وئرسین بیز شام ائده ک ! کیشی اوز اوزونه دئییر :
آی آدام بتردن ده بتری اولارمیش !
....................................................................
شاه لا قوجا کیشی نین حیکایه سی ...
بیر گون واریدی بیر گون یوخ. سیز تانیماییب من گورمین اولکه لرین بیریسینده بیر عاغیلی شاه وارمیش. گونلرین بیر گونی شاه وزیر سارای آداملاریله بیرلیکده دولان گردیشه چخیب یول لاری اوستونده بیر قاری قوجاکیشی یه راست گلیرلر.
شاه یانینداکی لارین ان عاغیلی اولانینی تانیماق اوچون بیر آز فیکیرلشیب سونرا قوجانین یانینا گئدیر ودئیر کی : آی دونیا گورموش کیشی سندن اوچ سوالیم وار سوروشسام جواب وئررسن؟
قوجا دئیر : بیلسم جوابینی وئررم بیلمه سم اورگشره م ...
شاه دئیر : آ قوجا دئ گوروم ایکینی اوچ ائلمیسن؟
قوجا دئییر: بلی ،قوربان!
شاه دئییر: اوزاقی یاخین ائلمیسن؟
قوجا دئییر: البت کی!
شاه دئییر: نئچه یول تالان اولوبسان ؟نئچه یول تالان ائیله میسن؟
قوجا دئییر: اوچ یول تالان اولموشام ایکی یول تالان ائیلمیشم!
شاه قوجایا احسنت دئییب، بوللی خلعت وئریب یوللارینا دوام ائدیلر. اوتراق ائیلین یئرده شاه آداملارین بیر آرایا یغییب دئییر کی: کیم دئیه بیلر کی من قوجادان نه سوروشدوم ؛ اودا منه نه جواب وئردی؟
هیچ کیم جواب تاپمادی ،هامی هویوخوب قالدیلار کی نه دئسینلر. شاهین وزیری اردان چخیب تئز قوجانین یانینا گئدیب دئییر کی: آ قوجا آتا ، شاه وئرن خلعت لرین تایین سنه وئررم دئ گوروم شاه نه سوروشدی ؟سنده نه جواب وئردین؟
قوجا بیر آز گولوب دئدی:من خلعت ایستمیرم.یاخشی قولاق آس...اوندا کی شاه مندن سوروشدی ایکینی اوچ ایله میسن منده دئدیم هه ! شاهین منظوری بو ایدی کی ایکی ایاقین اوچ اولوب ! منده دئدیم ایکی ایاقیما بیرده چلیک آرتیب ، اوندا کی شاه دئدی اوزاقی یاخین ائدیبسن منده دئدیم البت ! شاهین منظوری بو ایدی کی اوزاقی داها گورنمیرسن چون قوجالمیسان. اوچونجی سوالین جوابیدا بو جوردی کی شاه دئدی نئچه تالان اولوبسان ؟نئچه تالان ائلیبسن منظوری او ایدی کی نئچه دفعه قیز اوغلان ائولندیرمیسن ؟منده دئدیم اوچ قیز اره وئریب اوچ یول تالان اولموشام ، ایکی اوغلان دا ائولندیریب ایکی دفعه ده تالان ائیله میشم.
وزیر درحال شاهین یانینا دونوب جوابلاری شاها دئییر.
داستان ترکی درخواست آقای بجانی


text:
بایراملیق (تورکو ناغیل) آللاه تازا ایلی بیزه موبارک ائله! آتا آنامی ساغلام ساخلا ! آللاه بیزیم میللتیمیزی بیر-بیرینه مهریبان ائله ! ایسلام توپراغی قاراباغی کافیرلر الیندن آزاد ائله ! آللاه بیزی بابالاریمیزا لاییق اؤولاد ائله ! آللاه اورمو گؤلونو ساخلاماغا بیزه لیاقت وئر ! دوه نیزی نئچه یه ساتیرسینیز؟ بیر گون سئوگیلی پیغمبریمیز حضرت محمد (ص) یولداشلاریله بیرلیکده بیر کوچه …ادامه نوشته »
چیل مادیان (تورکو ناغیل)
چیل مادیان (تورکو ناغیل) بیری واریدی، بیری یوخیدی، گؤیون آلتیندا، یئرین اوستونده بیر شاه اوغلو واریدی. بو شاه اوغلونون بیر گؤی آتی واریدی. شاه اوغلو هر گون آتینی مینر، میدانا چیخیب شهرین بوتون یاخشی آت میننلرینی چاغیراردی. آتلیلار ییغیلاردیلار. شاه اوغلو آتلیلارلا جیدیرا چیخاردی. جیدیردا شاه اوغلونون گؤی آتی بوتون آتلیلاری گئچردی. شاه اوغلونون بیرده گؤیچک بیر باجیسی واریدی. شرط …ادامه نوشته »
بایرام (تورکو ناغیل)
بایرام (تورکو ناغیل) نوروز بایرامی گلمه میشدن گئتمیشدی. او قدر ائو سیلیب سوپورمکدن، او قدر ماراقلا یددی لؤوون آلیب آخیر چرشنبه نی گؤزله مکدن، شال ساللاماقدان، یومورتا دؤیوشدورمکدن، گؤروشه گدیب گلمکدن، بایراملیق آلیب وئرمکدن، دای خبر یوخدو. بایرام گونلری پیسدن-یاخشیدان یئل کیمی گلیب کئچمیشدی. مدرسه لر آچیلیب کیلاسلار قورولموشدو. اوشاقلار گلیب بیر-بیر اینشالارین اوخویوب یئرلرینده اوتوروردولار. اینشانین قونوسو …ادامه نوشته »
آغيللي قيز و تنبل احمد
آغيللي قيز و تنبل احمد حامام حامام ايچينده،جويز گيردکان ايچينده،دوه دله کليق ائيلر،کوهنه حامام ايچينده،قاريشقا شيلاق آتدي دوه نين بودي باتدي. بيري واريدي،بيري يوخي يدي،بير پادشاهين وزيري واريدي.پادشاها يامان داريخان حال يدي ،اما وزيري صبيرلي و دونيا گورموش قوجايدي. بير گون پادشاه اوودان قايداندا يولدا بير قيچي آخساق، بير گوزي کور قاريا راست گلدي.قاريا يازيقليغي گليب، چاغيردي اونا پول وئرمک …ادامه نوشته »
پادشاهلا پینه چی (تورکو ناغیل)
پادشاهلا پینه چی ( تورکو ناغیل ) بیر پادشاه اوز وزیرینی ئوز یرینه قویوب ، او بیری وزیری ایله تغییر لباس اولوب ئولكه نی گزمگه چیخیر . ایكیسی ده درویش پالتاری گئیینیرلر كه اونلاری تانییان اولماسین . شاه وزیری ایله آز گدیر چوخ گئدییر یولدا بیر كیشیه راست گلیر. كیشی ایله سلاملاشیب باشلاییرلر گئتمگه ، گورور كه كیشی ده اونلارلا …ادامه نوشته »
بالاجا خوخان ناغیللاری (اوشاقلار ایچین)
بالاجا خوخان ناغیللاری (اوشاقلار ایچین) خوخان بایرام ایشی – بایرام گونو – بایرام گؤروشو و …. خوخان بایرام ایشی! بیر گون سحر یوخودان دوردوم گؤردوم آنا خوخان باشینا دستمال باغلاییب دووارلاری سیلیر: – سلام آنا نئلیرسن؟ – سلام گیله م! بایرام ایشی گؤرورم. – یانی نئجه؟ – دووارلاری سیلیرمادامه نوشته »


text:
-
دوشنبه ۴ مرداد ۱۳۹۵ - ۱۲:۰۰درین مضمونلو مثللر...دورنانیوز - تورکجه سئرویسی : آتالار سؤزو و مثللردن اوشاقلارین اخلاق، اَمک، عقلی، ائستئتیک و ... تربییهسی ایشینده گئنیش ایستیفاده اولونور. بئله کی، آتالار سؤزو و مثللر تصرروفاتین، حیاتین، معیشتین بوتون ساحهلرینی احاطه ائدیر، اینسانلارا منسوب اولدوقلاری عائلهنی، خالقی، دؤولتی سئومهیی، معنوي جهتدن زنگین اولماغی اؤیرهدیر.
-
پنج شنبه ۲۴ تیر ۱۳۹۵ - ۱۰:۵۰اینتیظار باشا چاتدی ...دورنانیوز - تورکجه سئرویسی : مهرداد کسانی نین یئنی ماهنی سی "عاشیقینم" آدیندا یاییملاندی. مهرداد کسانی بو ماهنی نین متفاوت اولماسین دان خبر وئرمیشدی.
-
سه شنبه ۲۵ خرداد ۱۳۹۵ - ۲۰:۴۰مهرداد کسانی:دورنانیوز - تورکجه سئرویسی: مهرداد کسانی آذربایجانین پاپ موسیقی سی کرالی و آدلی لارینان بیری یئنی ماهنی سی «عاشیقینم« ایله ایلگی لی دورنانیوزا دانیشدی .
-
یکشنبه ۲۳ خرداد ۱۳۹۵ - ۱۱:۰۳آجی دولو بیر یاشام...دورنانیوز - تورکجه سئرویسی : آذربایجانین یارانمیش ادبی نمونهلرله تانیش اولدوقدا چوخ رنگارنگ و بنزرسیز بیر پوئتیک عالمله قارشیلاشیریق. بوعالمین ان عمده خصوصیتلری سیراسیندا ایکی نظر داها چوخ جلب ائدیر. بونلاردان بیری اوندان عبارتدیر کی شاه رئژیمینین هر جور تعقیب, یاساق و قاداغالارینا باخمایاراق شاعرلر سوسمامیش و اونلارین دوغما آنا دیلینده یازیب, یاراتماق عزملری بوتون هده –قورخولارا اوستون گلمیشدیر.
-
جمعه ۲۱ خرداد ۱۳۹۵ - ۱۲:۱۹اوشاق ادبیاتی:دورنانیوز - تورکجه سئرویسی :بیری واریدی، بیری یوخودو. تانریدان سونرا هئچ کیم یوخودو.
-
یکشنبه ۱۶ خرداد ۱۳۹۵ - ۹:۵۹چالاباش شهیدلری؛دورنانیوز - تورکجه سئرویسی :شهید حجت گلستانی چالاباش( چارباش) محله میزین اصلی خیاوان آدی،ابتدایی مدرسه میزین تابلوسو ؛ تعریفینی چوخ ائشیتمیشدیم عایله سینی هم محله قونشو کیمی یاخشی تانیرام اما اؤزنو گؤرمه میشدیم.
-
سه شنبه ۲۱ اردیبهشت ۱۳۹۵ - ۱۱:۰۶کیتاب تانیتیمی:دورنانیوز - معرفی کتاب: کیتاب تانیتیمی بولومنده دده قورقودون کیتابی (درسدن یازقیسی) دورنانیوز وب سیته سینده ن ائندیره بیلیرسینیز.
-
جمعه ۲۷ فروردین ۱۳۹۵ - ۲۳:۴۴بررسی دورنانیوز:دورنانیوز _ سرویس تورکی : دیل اینسانلار آراسیندا آنلاشماغی فراهم ائدن طبیعی بیر وسیله؛ اؤز قانونلاری ایچهریسینده یاشایان و گلیشن جانلی بیر وارلیق؛ میلّتی بیرلشدیرن، قورویان و اونون اورتاق مالی اولان ایجتیماعی بیر مؤسیسه؛ مین ایللر بویونجا پیشرفت ائدهرک مئیدانا گلمیش بیر ایجتیماعی قوروم؛ سسلردن هؤرولموش بیر آغ؛ کؤکو بیلینمهین زامانلاردا آتیلمیش بیر گیزلی آندلاشمالار سیستمیدیر.
-
دوشنبه ۱۶ فروردین ۱۳۹۵ - ۰:۵۲دورنانیوز - تورکجه سئرویسی: قارا باغ بولگه سینده آرتان گرگینلیک، اولوسلارآراسی توپلومون تپکیسینی چکیر.
-
چهارشنبه ۱۱ فروردین ۱۳۹۵ - ۱۱:۲۸دورنانیوز - تورکجه سئرویسی : آنالار گونونه بیرهفته قالان آناما نه آلاجاغیمی دوشونردیم ،پولوم اولمادیغیندان هفته بویو بوینوم چیینیمده قالاردی ،کوچه ده اوینویان اوشاقلارا قاریشمازدیم.


text:
سهراب طاهیر دونیاسین دگیشدی
سهراب طاهیر دونیاسینی دگیشدی
ایکی آذربایجانین نیسگیللی شاعیری "سهراب طاهیر" 1305 جی هجری شمسی ایل و مرداد آیی نین 15 ینده گونئی آذربایجانین آستارا شهرینده و صنعتکار عائله سینده دونیایا گؤز آچدی. 1320 جی ایل عائله سی ایله بیرلیکده تبریز شهرینده ساکین اولدو و 1325 جی ایل تحصیلینه داوام ائتمک اوچون قوزئی آذربایجانا و " باکی" شهرینه گئتدی. 1325 جی ایل آذربایجان نهضتی محمدرضا شاه قوشونو طرفیندن سرکوب اولوب گونئی آذربایجاندا سوی- قیریم باشلاندیقدا و گونئی آذربایجانا شوونیسم دیکتاتورلوغو حاکیم اولدوقدا سهراب طاهیر دانیشگاهدان فارغ التحصیل اولاندان سونرا داها گونئی آذربایجانا دؤنمه ییب " باکی " شهرینده قالارغی اولدو و یاشاماغا داوام ائتدی.
سهراب طاهیر آنا دیلیمیزده چوخلو شعرلر سؤیله میش و رومانلار یازمیشدیر. 1393- جو ایل شهریور آیی نین سونلاری و رحمتلیک دوکتور جواد هئیتین قیرخ مراسیمینده ، بیر تعداد دوستلارلا اونونلا ائوینده یاخیندان گؤروشوب ساعاتلار دردلشیب ، بعضی نیسگیللی شعرلرینی دینله ینده حتی آغلامیشدیق ! ایکی آذربایجانین گؤرکملی شاعیری سهراب طاهیر 4 مای 2016 ( 15 اوردیبهشت 1395 هجری شمسی ) و 90 یاشیندا باکی شهرینده وفات ائتمیشدیر . روحو شاد و یئری جنت اولسون .
سهراب طاهیردن چوخلو شعر و رومان اثرلری یادگار قالیب ، اوجمله دن :
- آی ایشیغیندا (۱۹۵6)
- حیات سئوگیسی (۱۹۶۱)
- قیریلان زنجیرلر (۱۹۶۵)
- منیم یولوم (۱۹۷۵)
- انقلاب قارتالی (۱۹۸۹)
- وطن خاطرینه (۱۹۹۸) و .....
سهراب طاهیردن بیر شعر
ساحیل
................................
دردی درد اولموشدو ائلینده منه،
آغلادیم، بیر نسیل گولنده منه،
هر کس آغلاماسین اؤلنده منه،
من هئچ واخت، هئچ زامان اؤلمرم داها
آزاد قارداشیم وار، اونونلا خوشام،
من گرک ساحیلی ساحیله قوشام،
ایکی بؤلونمکدن ائله قورخموشام
چؤپو ده ایکییه بؤلمرم داها!
دنیزلر، دریالار منه دایازدیر،
ان درین بیر چای وار، او دا آرازدیر.
منه گؤروش وئرین، آزادلیق آزدیر،
گؤروشسم، آیریلماق بیلمرم داها.
عؤمرومدن قوربت لر، یادلار، قووولسون،
کئچمیشیم، یییه سیز قالدی، قوی اولسون!..
آنجاق گلجه ییم منیم کی اولسون،
من اونو عؤمرومدن سیلمرم داها!
منیم سعادتیم هارداسا ایتدی،
او آسان گلمیشدی، آساندا گئتدی،
منه نه ائتدیسه سعادت ائتدی،
بدبخت سعادته گولمرم داها.
آنامین ألی
آنامین اللری یادیما دوشوب ،
اؤپوب گؤزوم اوسته قویماق ایسته رم
اَلینین کؤتَگی نئجه شیرین دیر ،
شیرین کؤتَگیندن دویماق ایسته رم ...
حیرصله نیب او منی هردن دؤیَنده ،
یاشلی گؤزلرینی قیرپیب یوماردی ،
خیردا اللری نین تیتره ییشیندن،
نصیحت تؤکولور، اؤگود داماردی ... !


text:
یاراشار می تلیسی اطلسه سالسینلا یاماق؟
ائل شاعیری عباس صابری «جوشغون »
رضا همراز
ای منه دونیادا ؛ جاندان عزیز راق
سودیگیم؛ مهربان دیاریم تبریز
عشقیم تک شوکتی گون کیمی پارلاق
میثلی آز تاپیلان نیگاریم تبریز...
من سنه وورغونام ای عزیز وطن
سئومیره م چکه سن غصه؛ غم؛ محن
سلامیم؛ عزمیم دیر؛ پالتاریم کفن
ایلک بئشیک؛ آخیری مزاریم کفن.
چاغداش آذربایجان شاعیرلرینین فلاکت هابئله محرومیت چکن لریندن رحمتلی تبریزلی عباسعلی علیزاده صابری نی ده گوسترمک اولار. عومرونون بیر چوخ حیصه سینده بوغازیندان شیرین سو گئتمه ین شاعیر صابری ؛ گونش ایلی 1302 ده شانلی تبریزیمیزده آنادان اولوب؛ بئش ایل اسکی مکتب لرده بئش ایل ایسه او دوورون یئنی اصول داشیان مکتب لرینده تحصیل آلدیقدا بیزه معیین اولمایان سببلر اساسیندا درسی بوراخیب؛ بازارا اوز گتیریر. او؛ حله گنج چاغ لارین کئچیریردی کی؛ آذربایجانین اوجسوز- بوجاقسیز ادبیاتی ایله تانیش اولوب یاواش-یاواش دانیشدیغی دیلده اجتماعی مضمون داشیان شعرلر قوشوب یازدی. 1324 ینجی ایل آذربایجانین میللی حوکومتی قورولاندان سونرا؛ بیر چوخلاری کیمی اونوندا سئویندییندن چیچه یی چاتلاییردی.
وبلاگ «ائل شاعیری عباس صابری «جوشغون »» به صورت خودکار از وبلاگهای معتبر فارسی دریافت و با ذکر منبع نمایش داده شده است همچنین مسولیت مطالب آن بر عهده نگارنده آن میباشد و وبلاگ 98 هیچ گونه مسولیتی در قبال محتوای مطلب «sizin hamraz» ندارد.


text:
۲۰۱۳ نوبل ادبیات اؤدولو آچیقلاندیقایناق
نوبئل ادبیات اؤدولو بو ایل كانادالی یازار «آلیس مونرو» یا وئریلدی.
۲۰۱۳ نوبل ادبیات اؤدولو، كانادالی قیسا حكایه یازیچیسی«آلیس مونرو»یا وئریلدی. اونون اثرلریندن «قاچاق» و «بعضی قادینلار» آدلی كیتابلاریندان آد آپارماق اولار.
قونویلا ایلگیلی بیر آچیقلاما یایینلایان نوبل كمیتهسی، مونرو نون، "مدرن قیسا حكایهنین افندیسی" اولدوغونو ایفاده ائتدی. نوبل ادبیات اؤدولونه كئچن ایل چینلی یازار «مو یان» دیر گؤرولموشدو.
ایسوئچلی بیلیم اینسانی آلفرد نوبلین وصیتی گرهیینجه ۱۹۰۱-جی ایلدهن بو یانا وئریلن نوبل ادبیات اؤدولونه بو گونه قدر ۱۰۶ ادبیاتچی لاییق گؤرولوب.
+0 بهین


text:
سیزین یازیلار
منه چوخلو پیشنهاد گلیب کی وبلاگدا بیر بخش قویوم تا اونلارین کی وبلاگلاری یوخدو و ائلیه بیلمیرلر اورک سؤزلرین یازسین لار من بوردا وبلاگدا قویوم منده تصمیم تودوم بو ایشی گؤروم و بیر قیسمت یارادام اونلارا کی سئودیکلرینه نامه لری ، شعرلری و یا … واردی منه یوللاسینلار و من بوردا اؤز ایسته دیکلری آدلا ایسته دیک آداما تقدیم ائدیم بلکه همن اینسان بورا باش ووروب اونون مطلبین اوخودو و بیر یاخشی نتیجه وئردی . اومودوم وار هر زامان اولدوقو گیبی منه بو ایشده یاردیم ائده سیز
بو قیسمتین آدی مکتوبونوز وار اولاجاق بوجور دئییم کی بوردا بیر قاپیسی آچیق بیر نامه صاندیقی اولاجاق ایستین نامه سین بورا یوللایا بیلر و اگر متنی اویغون اولسا بوردا یازیلاجاق و انشاللاه یازینین اصلی مخاطبی گلیب و بوردا اوخویار و هر شی یاخشی اولار
اینسان سئور آمما هر زامان سئودینه اورکده کی سوزونو دئیه بیلمز سئودییز اینسان هر کیم اولا بیلیر آنا ، آتا ، باجی ، قارداش ، یولداش ، سئوگیلی و … پس اگر بونلارین بیرینه اورکدن سؤزونوز وار و باشقا یئرده یازا بیلمیرسیز بوردا بو ایمکان سیزین اوچون یارادیلیب اورک سؤزنوزو اورکدن سئون اینسانا یازین
منیم اؤزومونده مکتوبوم وار یوللایاجاغام چون اونلاری هیچ بیلمه دییم و ایسته مه دییم زاماندا الدن وئردیم و ایندی اونلارا سؤزوم وار اورییمده و ایسته ییرم دئیم بلکه اوره ییم بوشالسین . سیزده اؤز سئودییز اینسانا اورکدن اولان سؤزو کی اونا دئیه بیلمه میسیز و ایندی او سیزین یانیزدا دئیل کی دئیه سیز و یا اوتانیرسیز و دئیه بیلمیرسیز منه یوللاین من بوردا قویوم بلکه بو سؤزلر قولاغینا چاتدی بلکه اؤزو اوخودو بلکه بیریله ری اوخودو و اونا دئدی
یازدیغیز مکتوب دا بونلارا دیققت ائدین و آشاغی ترتیب اوزونده یازین
1- اؤز آدیز چیچیک آدیزی دا یازساز یئتر آمما اگر ایسته سز یازدیغیز سیزی تانیسین کامیل آدیزی یازین
2- نامه نی اونا یوللادیغینیزین آدی ، بوردادا آنا ، آتا و یا اونون چیچیک آدی و یا کامیل آدین یازا بیلرسیز
3- نامه نین متنی بو قیسمت ده یازیلسین
نامه له ری منیم آشاغی ایمیلیمه گؤنده رین
duzli.oghlan@yahoo.com
لوطفا موضودا یازین مکتوبوم وار
نئچه نمونه مکتوب
بوتون مکتوبلاری آشاغی لینک ده گؤره بیلرسیز


text:
یالان سئودا
بیلیردیم سئومه گین یالان اولاجاق
قوردوغون ایلقارلار تالان اولاجاق
عشـــقینی الینــدن آلان اولاجــــاق
آی منی غربت ده گولوم سسله یه ن
یالانچی سوزلر له منی بسله یه ن
سنی سئومه گیمه كوسدوم اوُزومدن
غصه لی اورگیم توشدو دوزومدن
اللریم گوز یاشیم سیلمیر اوزومدن
اوُزومون اوُزومدن آجیغــــیم گلیر
گئچمیشلر اوخ اولوب باغریمی دَلیر
قانا باتمیش كونلوم تئز سئودی سنی
سئویملی گوزله رین اوُلدوردی منی
دولدوردی كدرین كونلومه چـــنی
سنی گورن آندان تالان اولموشام
گوزله ری یوللاردا قالان اولموشام
كونلومون كورپه سی غملی آغلاییر
آغلاییر سئوگیلر باغرین داغلاییر
گینه ده سنـــینله پئیمان باغلاییر
گوُللری بوراخیب “صوناسیز” گئدن
كونلومی سئومك دن پَشیمان ائدن
Filed under: باشقا شاعیرلر,تورکی شعرلر Türkcə şeirlər Etiketlənmiş: | یالان سئودا,آیریلیق شعری,آذری شعر,آذربایجان شعر,تورکی شعر,تورکی شعرلر,تورکجه شعر,سئوگی


text:
ای گوزلرین اوخ باغلیان اوغلوم ئولورم گل
یوخدی منه دیل داغلیان ؛اوغلوم ئولورم گل
ای گوزلرین اوخ باغلیان اوغلوم ئولورم گل
یوخدی منه دیل داغلیان ؛اوغلوم ئولورم گل
من ام بنینم ولی اوغلانلاریم ئولدی
اولدوم اورگی غصه لی اصلانلاریم ئولدی
خم اولدی بئلیم ؛طلعتی رخشانلاریم ئولدی
گل جان وریرم، گل اورگی قانم ابالفضل
گل باشیمون اوسته سنه قربانم ابالفضل
دردون چوخ آغیردی ؛ائلدی سینه می سوزان
سندنصورا سندیم وطنیمده ؛ننه قربان
قالدم ائله احواله منه آغلادی مروان
هئچ کس منی سندن سورا دای یادینه سالماز
دورد اوغلی ئولن بیر ننه نون عزتی قالماز
یاناّم گجه گوندوز شرر درد و بلاده
من اولمامشام وقت خطر کرب و بلاده
غرقم اودی دریای غم و آه و نواده
یاناّم ؛بیچیلن قامتووه باخمامشام من
زینب کیمی قان ساشلارما یاخمامشام من
آی قهرمان اوغلوم بیچیلن قدووه قربان
ایثار و وفاداری بی حدووه قربان
سو اوسته توکولمیش یره قان ردووه قربان
سن اووخ دئمدون هر نقدر قانه بویاندون
اَوخ مشگه دگنده ولی اصغردن اوتاندون
گل بوردا دگل غملی رباب ؛اوغلوم اوتانما
جانیم چخور ؛آخر نفسیم چاتدی ؛یوبانما
اگلش باشیم اوستونده ؛ایاق اوسته دایانما
من دورام ایاقه ؛باشووا چوخلی دولانام
سن یاره لیسن قانووه جان اوسته بویانام
عشق عالمی هئچ کس منیم احساسیمه چاتماز
مین مجلس غم ،گرمی اجلاسیمه چاتماز
خوبان جهان جمع اولا عباسیمه چاتماز
دوغدوم بیر اوغول سن کیمی حامی اولا دینه
مین سن کیمی اوغلوم اولا قرباندی حسینه
زهرایه حمایت ائلدون باشیم اوجالدی
دشمنلری قدرتلی قولون لرزییه سالدی
دوشدی قولون افسوس؛ حسین فوری قوجالدی
منده اشیدنده بو سوزی پیکریم اسدی
بیلدیم یخلیبسان یره ، سن دیزلریم اسدی
وای ام بنینه قانا غلطان یخلیبسان
پرچم قاریشق سینه سی شانشان یخیلبسان
قولسوز یوزی اوسته یره آتدان یخیلبسان
آتدان یخلب نالیه دنیانی گتیردون
بالینووه سن غمزده زهرانی گتیردون
سنده گل اوغول یانیمه بو مطلبه خاطیر
قلبیمده اولان محنت و سوز و تبه خاطیر
قویما تک ئولم من ؛گل اوغول زینبه خاطیر
یوخدی خبرون قلبیمه غملر توکولوبدی
زینب کیمی قدیم سن ئولندن بوکولوبدی
ای باشدان ایاقه علینون بنزری اوغلوم
هر یرده سالان خاطیریه حیدری اوغلوم
جان اوسته آدوندی دیلیمون ازبری اوغلوم
دیلدن چکور آه غمی ، بو غصه لی مادر
قربانون اولوم گل یوزومی قبلیه دوندر
بو شهر مدینه دئمورم عزتی یوخدی
بعضیلرون اما دیلی بو شهریده اوخدی
طاهائیله حیدر آتوون دشمنی چوخدی
گل قویما ابالفضل قالا جانیم قوشی داردا
قویما ورالار طعنه کی اوغلانلاری هاردا؟
حاشا من اولام شانیده همپایه زهرا
حق، کاش منیده ایلیه همسایه زهرا
فخریمدی دوشه قبریمه گر سایه زهرا
گر خاک بقیع اولسا منیم قبر و مکانیم
زهرایه گورا شاید اولا فاتحه خوانیم
ای ساق گوزون اوخ پارچالیان؛ سنده گوزوم وار
قلبیم ائله چرپنمادادی؛ دیلده کوزوم وار
آغزمدا دولانمور دیلیم ؛هر چند سوزوم وار
آخر سوزومی من دیورم ای منه تسکین
ئولدوم دای اوغول باشلادی اوغلون منه یاسین


text:
تئلیم´سیزمیشه م
سید حیدر بیات
اوچ قرندن سونرا تئلیم خان´دان یازماق عاشیق علسگر دئدیيی کیمی, «یازماماغی یازماغیندان یاخشیدیر». قیناما منی، تئلیمدن من نئیه یازیم،
یوخسا بو ائلین یازانلاری اؤلوب، اوزانلار دیلینین ازبری تئلیمخان بیزیم ادبيیات تاریخلریمیزده، فاکولتهلریمیزده، بیلیمیوردولاریمیزدا ندن بئله بیر حؤرمتسیزلیيه معروض قالیبدیر. بیلمیرهم تئلیم دیری اولسایدی بونو دا «مئهری خانیم»ین گؤزوندهن گؤرهجهایدی:
«سن منی ائلهدین ائلدن اولوسدان»
بیلمیرهم.
آنجاق بیلیره م تئلیمدن یازماق منه یارامیر.
تئلیم، تیلیم، دیلیم، دیلیم – دیلیم اولموش دیلیمده یازیب یاراتمیش خان.
آذربایجان´ین شرقی سینیرلاریندا دیلیمیزی قورویان آسلان!
چؤگور تئللرینه تانیش شاعیر،
ماهنیلاردا یاشایان،
دؤشدن دؤشه، دوداغدان ـ دوداغا، تئلدن ـ تئله، سازدان سازا، سازدان سؤزه، یاشایان، بیزه چاتان تورکولردیر تئلیم.
دیوانسیز امپراطور، دفترسیز شاعیر، چؤگورسوز اوزاندیر تئلیم.
مرهغئی گدیکلرینده منی هایلاییر، گلدیم، گلدیم، گلدیم، تئلیم دده، دده تئلیم، سن دده م قورقود، سن...
کیملیک سیمگهسی، سن کیملیک ذیروهسی
سنه من نئیه های وئریم؟ تئلیم!
یوخسا بو ائلین های وئرهنلری اؤلوبدورلر؟
یوخسا بو اؤلکهنین ائله بئش ـ آلتی شاعیری واردیر؟ فيردوسی، حافيظ، سعدی، عططار، خيیام و...
یوخسا سن بو اؤلکهنین شاعیری دئییلسن،
یوخسا شاهسئوه ن قیزلاری سنین آدینی ائشیتمهییبلر،
یوخسا او قیزلار سنین سؤزـ ییرلارینلا ساچلارینی یئللرده اسدیرمهییبلر بایراق کیمی هالایلاردا،
بورا بیر اوزان گتیرین
ییرسیزمیشام
قاراخانسیزمیشام
هالایسیزمیشام
چوگورسوزموشه م
لئیلاناسیزمیشام
تئلیمسیزمیشه م
دیلیمسیزمیشه م
های موسلمانلار!
تورکوسوزموشه م!
مزلهقان چاییندا یئنه آخیرمی تورکولر؟
تئلیم کیمی گئدهم اوردا بیر اووج تورکو ایچه م
«مزلهقان چاییندان گؤتوردوم هاوا»
لئیلانا[1]
لئیلانا
لئـ
لا
نا
سیز
میـ
شا
م
--------------------------------------------------------------------------------
[1] لئیلانا: ساوه تورکلرینین لیریک هاوالاری


text:
"موللا نصرالدین"دن داها یاشلی ساتیریک قزئت
"موللا نصرالدین"دن داها یاشلی ساتیریک قزئت
ناشیری پولیس اولان "شبنامه"
علوییه طاهیرقیزی
"موللا نصرالدین" ژورنالینین آذربایجان مطبوعاتی تاریخینده ایلک ساتیریک مطبوع اورقانی اولدوغو معلومدور. لاکین تاریخی منبعلردن معلوم اولور کی، اون دوققوز عصرین 90-جی ایللرینده ایکییه بؤلونموش آذربایجانین جنوبوندا، تبریز شهرینده 1892-جی ایلدن باشلایاراق "شبنامه" آدلی کیچیک فورماتلی مطبوع نومونهلری گؤرونمهیه باشلاییب. صحیفهلرینده خالقی ناراحات ائدن سوسیال پروبلئملره توخونولور، مؤوجود قورولوشداکی چاتیشمازلیقلاری تنقید ائدن کسکین یازیلار حاضیرلانیردی. گیزلی اوصوللا چاپ ائدیلن "شبنامه" عادتن گئجهلر قاپی و دیوارلارا یاپیشدیریلاردی. سحر آچیلاندا آرتیق اهالینین گور اولدوغو بازار، مکتب و مدرسهلرده یاییلیر، الدن-اله گزیردی. گئجهلر یاییلدیغی اوچون ده آدی "گئجه ورقهلری" معناسینی داشیییردی. او دؤورده دؤولت قزئتلری چوخ زامان ماراقسیز و جانسیخیجی اولدوغوندان چتینلیکله ساتیلیر، اهالینین موعین بیر قیسمینه مجبوری فورمادا پایلانیردی. بئله "داریخدیریجی" روزنامهلر خالق آراسیندا روزنامه-زورنامه آدینی قازانمیشدی. بئله قزئتلرین بیرینی واختیله م.ف.آخوندوو "ایران" قزئتینین مونشیسینه..." مقالهسینده کسکین تنقید ائتمیشدی. لاکین پولسوز یاییلان، پروبلئملری بامزه، دوزلو یازیلارلا تقدیم ائدن و گولمهلی شکیللرله بول اولان ورقهلری ساده اینسانلار بؤیوک هوسله اوخویوردولار. ساوادلی کسیمین بارماقلا ساییلدیغی او دؤورده بو قزئته ماراق او قدر چوخ ایدی کی، بعضاً محلّه-محلّه گزیب اونو اوخوتدورماق اوچون یازی-پوزونو بیلن آدام سوراقلاییردیلار.
"شبنامه"نین ناشیری و رئداکتورو ایستعدادلی پوبلیسیست علیقولو صفروو ایدی. گونئیلی آراشدیرماچی صمد سردارنیانین یازدیغینا گؤره، علیقولو بی گنج یاشلاریندا آتاسینین یانیندا روسییا و تورکییه تیجارتخانالارینین ایدارهسی ایله مشغول اولوردو. آراشدیرماچی پروانه محمدلی گومان ائدیر کی، اونون صفروو سویآدینی گؤتورمهسی روسییادا اولدوغو دؤورلردن باشلامیشدی. بو اؤلکهلرده ایران حؤکومتی طرفیندن سورگون ائدیلمیش سیاسی موهاجیرلر یئرلی موترقّی فیکیرلی ضیالیلارلا سیخ تماسدا اولوردولار. علیقولو صفروو سونرادان تیجارتی ترک ائدهرک وطنه دؤنور.
معاریفچیلیک حرکاتینین اؤنونده گئدن ضیالیلار اون دوققوزنجو عصرین 80-جی ایللریندن اعتیبارن یئنی مکتبلر، کیتابخانالار آچیر، علمی-بدیعی کیتابلارین یازیلماسی و ترجومهسی، چاپی ایله مشغول اولور، یئنی قزئت و ژورناللار تأسیس ائدیردیلر. بو ضیالیلار چوخ زامان گیزلی جمعیتلر، سیاسی قروپلار داخیلینده بیرلشهرک مؤوجود قورولوشا قارشی موباریزه آپاریردیلار. بئله ضیالیلاردان اولان علیقولو خان صفروو حساب ائدیردی کی، قزئت خالقی اویاتماغین ان تاثیرلی واسیطهلریندن بیریدیر. اونا گؤره ده همفیکیرلری ایله بیرگه "گیزلی انجومن" آدلی مرکز یارادیر. تشکیلاتدا دؤورون وطنپرور ضیالیلاری میرزه حسن روشدییه، محمدعلی تربییت، س.م.شبوستری، ا.عدالت ایشتیراک ائدیردیلر. 1892-جی ایلده ع.صفروو تبریزده غئیری-لئقال اولاراق "شبنامه" آدلی، کیچیک اؤلچولو ساتیریک قزئت-ورقه نشر ائتدیریر. ا.کسروینین یازدیغینا گؤر، "گیزلی انجومن"اینوزوو اولماقلا یاناشی محمدهلی میرزهنین گیزلی پولیس رئیسی ایدی. محمدعلی میرزهیه گلن راپورتلار، مکتوبلار علیقولو خانین الیندن کئچیردی. او، بو وظیفهسیندن ایستیفاده ائدهرک البیر و همفیکیر اولدوغو یولداشلارینی پولیسدن قورویور، هم ده اؤلکهده باش وئرن جینایتلری، منفی حاللاری آچیب "شبنامه"ده یاییر، گئنیش خالق کوتلهلرینی خبردار ائدیردی.
اون دوققوزنجو عصرین سونلاریندا ایراندا، ائلجه ده جنوبی آذربایجان اهالیسی آراسیندا یئرلی فئوداللارا، یادائللی اینحیصارچیلارا، شاه رئژیمینه قارشی ناراضیلیقلار گئتدیکجه کسکین شکیل آلیردی. سونرالار "تنبهکی عوصیانی" ،"زئینب پاشا" و س. آدی آلتیندا اینگیلیسلرین توتون اینحیصارینا، یئرلی فئوداللارین تاخیل مؤحتکیرلیگینه قارشی باش وئرن خالق حرکاتلاری او دؤورون مطبوعاتیندا؛ اؤلکهدن خاریجده نشر اولونان موهاجیر مطبوعاتیندا و اؤلکهدهکی گیزلی نشرلرده اؤز عکسینی تاپیردی. یئری گلمیشکن مشروطه اینقیلابی عرفهسینده گیزلی حالدا یاییلان قزئت، ورقه و بیاننامهلره ده شبنامه دئییلیردی.
علیقولو صفروو گیزلی اولاراق نشر ائتدیگی شبنامهده ایرانین رئال ایجتیماعی-سیاسی وضعیتینی آچیب گؤستریر، خالقی موستملکهچیلره و ایستیبدادا قارشی موباریزهیه سسلهییر، اؤلکهده ایصلاحاتلار کئچیریلمهسین، قاباقجیل ایدئیالارین یاییلماسیناسی گؤستریردیلر. "شبنامه"نین نشر تاریخی ایله باغلی اینگیلیس شرقشوناسی ائدوارد براونون 1914-جو ایلده لوندوندا چاپ ائتدیردیگی "موعاصیر ایرانین ادبیات و مطبوعات تاریخی" کیتابیندا "شبنامه"نین 1892-جی ایلده تبریزده مئیدانا گلدیگینی، مونتظم دئییل، مووافیق واختلاردا چاپ ائدیلدیگینی، رئداکتورونون و اوراداکی بیر چوخ مقالهلرین مؤلیفینین علیقولو خان صفروو اولدوغونو و چوخ زامان آغاقولو ایمضاسیندان ایستیفاده ائتدیگینی، گیزلی چاپ اولونوب یاییلدیغینی، یئنی ایدئیالارلا زنگین چوخ دوشوندوروجو و ساتیریک اولوب صحیفهلرینین اکثریتینین کاریکاتورالارلا بزهدیلدیگینی قئید ائدیر، اونو چوخ یوکسک قییمتلندیریردی. ان باشلیجاسی ایسه ائ.براون نوسخهسی گونوموزه قدر گلیب چیخمایان بو قزئتین سایلاریندان بیرینی 1906-جی ایلده گؤردوگونو یازیر، اوخوجولاری "شبنامه"نین ساتیریک اوسلوبو ایله تانیش ائتمک اوچون قزئتدهکی یازیلاری اؤرنک گتیریر. همین سایداکی مقالهلرین بیرینده او دؤوردهکی چؤرک قیتلیغی ایله باغلی دوکان-بازارلارداکی قارما-قارشیقلیق و زوراکیلیقدان بحث اولونور: "دونن خیدمتچینی سحر قلیانالتیسی اوچون بازارا چؤرک آلماغا یوللادیم. او سحر ائرکندن ائودن چیخدی، ائوه 3 ساعاتدان سونرا گلدی. گئری قاییداندا پالتاری جیریق-جیریق، اوزو جیزیق-جیزیق اولوب، بدنی بیر نئچه یئردن یارالانمیش، بوتون ووجودو گؤمگؤی گؤیرمیشدی. او دؤورده توغیان ائدن آجلیق بیزه ده سیرایت ائتدیگیندن اونون گتیردیگی چؤرگین چوخ قورو و کیچیک اولماسینا باخماییب بیز او لوخماچؤرگی درحال پارچالاییب بیر نئچه حیصه یه بؤلدوک..."
دیگر بیر یازیدا ایسه کوچهلرده خیرتدهیهجن چیخان پالچیقدان و بو خوشاگلمز وضعیتین شاه سارایینا یاخین اولان باش کوچهده عادی حال اولدوغوندان بحث ائدیلیر: "دوه کاروانی باش کوچهیه چاتاندا پالچیق باتاقلیغینین ایچینه باتیب گؤزدن ایتدی. بیر آز کئچدیکدن سونرا اونلار آجی چایین ساحیلینده پئیدا اولدولار و یوللارینا داوام ائتدیلر". قئید ائتمک لازیمدیر کی، ائدوارد براون "شبنامه"نین همین سایینداکی یازیلارین تورکجه یازیلدیغینی، ورقلرین 143 اؤلچوده اولوب 13-14 صحیفه دن عیبارت اولدوغونو، صحیفهنین تن یاریسینین شکیللرله بزهدیلدیگینی یازیر. لاکین قزئتین نشری تاریخینین و مکانین گؤستریلمهدیگینی، همچنین رئداکتور و مؤلیفلری حاقدا هئچ بیر معلومات وئریلمهدیگینی بیلدیریر.
علیقولو صفرووون ژورنالیستیک فعالیتی تک "شبنامه"له بیتمیر. آدی چیکیلن نشر پریمیتیو ژئلاتین اوصولو ایله حاضیرلاندیغیندان اونو تئخنیکی جهتدن بؤیوک تیراژلا یایماق مومکون دئییلدی. اونا گؤره ده مسلکداشلاری دا داخیل اولماقلا لیتوقرافییا اوصولو ایله موعاصیر مطبوعات نومونهلرینه یاخین اولان قزئت نشر ائتمک فیکرینه دوشور. ع.صفروو 1898-جی ایلده دئموکراتیک یؤنو و مضمونو ایله سئچیلن "احتییاج" و "ایقبال" قزئتلرینی، 1906-جی ایلده ایسه ساتیریک "آذربایجان" ژورنالینی نشر ائتدیریر. همچنین میرزه جلیلین "موللا نصرالدین" ژورنالی ایله امکداشلیق ائدهرک ژورنالین صحیفهلرینده ساتیریک فئلیئتونلارلا چیخیش ائتمیشدیر.
آراشدیرماچی پروانه محمدلی قئید ائدیر کی، محمد تاغی صیدقینین شخصی آرخیوینده 1903-جو ایلده قوربانعلی شریفزادهیه یازدیغی مکتوبوندا آز دا اولسا "شبنامه" حاقدا معلوماتا راست گلینیر. بئله کی، م.ت.صیدقی دوستو شریفزادهیه قزئت حاقدا قیساجا معلومات وئردیکدن سونرا یازیر کی، "باشقا دؤولتلرین پایتاختی مقامیندا اولان "شبنامه"نین منفعتی، ایستر میلّت، ایستر مملکت، ایسترسه ده دؤولت اوچون قزئتدن آرتیقدیر". جلیل محمدقولوزاده آوتوبیوقرافییاسیندا دوستو م.صیدقینین ناخچیواندا آچدیغی یئنی مکتب حاقدا یازیردی کی، "همین مکتب بیز یئنییئتمه موعلیم و ادیبلر اوچون بیر داروالفونون حساب اولونور". عئینی زاماندا هم محمدتاغی صیدقینین اوغلو، محمدعلی صیدقی "ترجومهیی-حالیم" آدلی خاطیراتیندا آتاسینین ایران، روسییا و تورکییهدن اونا گؤندریلن قزئتلری آلیب اوخودوغونو، بو قزئتلرین تک م.ت.صیدقینین دئییل، اونون هممسلکلری طرفیندن ده گیزلی اوخوندوغونو قئید ائدیردی. شوبههسیز کی، محمدتاغی صیدقینین ناخچیواندا آچدیغی مکتبی تک مکتب یوخ، داروالفونون حساب ائدن و م.ت.صیدقینین هممسلکی کیمی م.جللی، اونون اوغلو محمدعلی صیدقینین یوخاریدا قئید ائتدیگی کیمی، ایران و باشقا اؤلکهلردن گؤندریلن قزئتلری اوخویانلار سیراسیندا اولموشدور. سؤز یوخ کی، بو قزئتلرین ایچینده "پایتاخت-قزئتی" مقامیندا دیرلندیریلن "شبنامه" ده وار ایدی.
آذربایجانین مطبوعات تاریخینین گؤرکملی آراشدیرماچیلاریندان اولان عزیز میر احمدوو اثرلرینین بیرینده ("آذربایجانین موللا نصرالدینی 1980) گلهجک "موللا نصرالدین" رئداکتورونون ساتیریک یارادیجیلیغی ایله اون دوققوزنجو عصرین سون دؤورونده تبریزده گیزلی نشر ائدیلن "شبنامه" آراسیندا موعین یاخینلیق اولدوغونو گومان ائتدیگینی یازیر. آراشدیرماچی پروانه محمدلی حساب ائدیر کی، میرزه جلیل ایرثینین آردیجیل تدقیقاتچیسی عزیز میر احمدوو بو فیکرینده یانیلا بیلمزدی.
م.س.اوردوبادی حیاتی ایله باغلی خاطیرهلرینده ناخچیواندا تحصیل آلدیغی مکتبده اینقیلابی روحون حاکیم حاکیم اولدوغو، بو آب-هاوانین مکتبه روسییا و قافقازلا دئییل، ایران یولو ایله داخیل اولدوغونو قئید ائدیر، بو یؤنده خاریجدن گلن مطبوع اورقانلارین، خوصوصیله علیقولو خان اختر کیمی آزادیخاهلار طرفیندن نشر اولونان قزئتلرین خیدمتینی خوصوصی وورغولاییردی. ادیب مقالهلرینین بیرینده موعلیمینین (م.صیدقینین) اون دوققوزنجو عصرین دوخسانینجی ایللرینده میرزه علیقولو خان اخترله بیرلیکده ایران شاهی موظفرالدین شاه قاجارین اوصول-ایدارهسینه قارشی "شبنامهیئ-بثیرت" آدلی قزئت چاپ ائدیب یایدیقلاری حاقدا بیلگی وئریر. پروفئسسور عزیز میراحمدوو دؤورونون تانینمیش ضیالیلاریندان اولان محمدتاغی صیدقینین حیاتینی آراشدیرارکن یوخاریدا قئید اولونانلاری اؤنه چکیردی. او، همچنین م.صیدقی ایله میرزه علیقولو خانین دوستلوق ائتدیگینی، حتّی بو دوستلوغون شرفینه م.صیدقینین اوردوباددا آچدیغی مکتبه "اختر" آدی وئردیگینی بیلدیریر. لاکین میرزه علیقولو خان اختر و اونون "شبنامهیئ-بصیرت" قزئتی ایله معلوماتلارین چوخ آز اولدوغونا دریندن تأسوفلهنیردی.
آراشدیرماچی پروانه محمدلینین دئدیگینه گؤر، بوتون دئییلنلردن بو نتیجهیه گلمک اولار کی، آدی چکیلن میرزه علیقولو خان اختر چوخ گومان کی "شبنامه"نین رئداکتورو علیقولو صفروودور. او کی قالدی "شبنامهیئ-بصیرت" قزئتین، یقین کی، صؤحبت "شبنامه"دن گئدیر. چونکی جنوبی آذربایجاندا او دؤورده "بصیرت" آدلی قزئت، ژورنال و یا ورقهنین اولماسی بارهده الده دلیل یوخدور. آراشدیرماچی پروانه محمدلینین قناعتینجه، آذربایجانین ایلک ساتیریک مطبوع اورقانی "موللا نصرالدین" ژورنالیندان 14 ایل اؤنجه تبریزده چاپ ائدیلیب.
خالق جبهه سی.-2014.-23 مای.-س.11.
کوچؤرن: عباس ائلچین


text:
نریمان حسین زاده، چاراوْیماغێن جنوب غربینده (گۆنئی باتێسێندا) اوْلان قوْجاکندی آدێندا بیر کندینده دوْغۇلۇب، اوْ ایللهر بوْیۇدۇ تهرانین اسلامشهرینده یاشایێر و مداحلێقلا مرثیه شعری دئمهیی گؤزهلجه بیربیر ایله باغلایێب. اوْ ایندیسه چاراوْیماقدا و اسلامشهر ده بیر تانێنمیێش مداح دیر، آنجاق اوْنۇن بیرینجی کیتابی 1384 ایلین گۆزۆنده یایێلدێ و اوْنۇن شعر طبعین تۆرکجه مرثیه ادبیات اۇزمانلارێنا (متخصصین) گؤستهردی، اوْنۇن بۇ کیتابیندا شعرلری چوْخ سلیس و بۆتۆن مداحی ریتملهرینه سادهجه اۇیقۇندۇلار، بۇ شاعیرین حضرت زهرا (س)یا گؤره اؤنهملی نوحهلری وار و من بۇردا اوْلاردان بیر نئچهسین گتیریرهم. اۇمۇد وارێم گلهجکده بۇ شاعیردهن آرتێق یازام نئجه کی گئچمیش شاعیرلریمیزین گؤزهل اثرلری وار ایندیسه ائله دیری شاعیرلریمیزینده گؤزهل یارادێجێلیغلارێ وار.
دفتر عاشورا – نریمان حسین زاده – انتشارات پیری - چاپ اول – 2100 نسخه – پاییز 84 – شابک:964-8191-36-0
ایام فاطمیه گؤره بۇ سایێن قوْشار(شاعیر)دان اوْ بؤیۆک قادێنا عایێد بیر نئچه نوحه اوْخۇیاق:
گل عم اوْغلۇ باشێم اۆسته، اوْخۇ قۇرآن اؤلۆرهم
آغلایان گؤزلهریوه، فاطمه قۇربان اؤلۆرهم
دئمیرهم غصّهسی چوْخ قدّی کمان آیرێلێرام
بخت ائویمدهن یئمهدیم بهره جوان آیرێلێرام
بالالارێمدان عم اوْغلۇ نیگهران آیرێلێرام
بیلیسهن غم یئتیشیب بختیمین اۇلدۇزلارێنا
حورمت ائد فاطمهنین بۇ آناسێز قێزلارێنا
سنه زحمهتدی اگرچه ولی منّتدی منه
بیلیسهن چوْخدۇ علاقم بۇ حسین و حسنه
گؤزدهن آتما بۇلارێ فاطمه قۇرباندێ سنه
چکمیشهم دهریده زحمهتلرینی غم یئمیشهم
سسلئییبلهر نهنه هر وقتیده من جان دئمیشهم
دیللهره دۆشسه جماعت دییهجک بیربیرینه
هئچ کیمین غملری چاتماز اوْ حزینین غمینه
نه گلین گتدی نه گؤندهردی قێزین بخت ائوینه
گۆلشن-ی-عمرینه آفت یئتیشیب تئز سوْلدۇ
آرزیسی قالدێ یانان دیلده جاوان مرگ اوْلدۇ
بیرده آی مظلوم عم اوْغلۇ ائدیم آگاه سنی
اوْلسا ایمکانی اگر شاد ائله بۇ فاطمهنی
قوْیدۇن اؤز اللـریویلهن، ائله کی قبره منی
هامی ترک ائتسهده سن قبریمی ترک ائتمییهسن
قالاسان قبریمین اۆسته گئجهنی گئتمییهسن
الغرض ائتدی وصیتلرینی دخت-ی-نبی
آیرێ بیر حاله سالێبدێر شه-ی-والا نسبی
گۆن دوْلاندێ یئتیشیبدیر گئجهنین نصف-ی-شبی
فاطمه قێزلارێنێن گلدی اوْ موشگول گئجهسی
ثبت اوْلۇندۇ اوْ گئجه حیدره نیسگیل گئجهسی
ائی قلم یاز اوْ گئجه، اوّل هیجران گئجهسی
زینبین غملهرینین یعنی فراوان گئجهسی
نهنه یاسینده اوْلان سینهسی سۇزان گئجهسی
اوْ گئجه خوْش گۆنۆنه زینبین آخر گئجهسی
دای اوْ گۆندهن ائلهبیل غم یازێلێب هر گئجهسی
الهییر ختم-ی-رسل اشکین عذاره اوْ گئجه
فاطمه آیرێ دۆشۆر قلبیده یاره اوْ گئجه
قوْیۇر اؤز همسری گیزلینجه مزاره اوْ گئجه
اوْ گئجه ایدی، نهنهسیز قێزلارێنێن غم گئجهسی
باشلانێر فاطمهنین دهریده ماتم گئجهسی
بیلمیرهم من، شه-ی-محشر اوْ گئجه چکدی نهلر
غوسل ائدیب فاطمهنین جسمینی با دیده-ی-تر
اوْلدۇ تشییعینه آماده فقط یئددی نفر
حمل ائدیبلهر گئجهنین عالهمی وای دونیایه
گتیریب یئتدیله تا دفن اوْلۇنان مأوایه
اؤزۆ بر قبر قازێب فاطمهیه شیر-ی-خدا
بۇ یانان قلبلر اوْلسۇن اوْ یانان قلبه فدا
دۇتدۇ تصمیم اؤزۆ اۆز همسرینی قبره قوْیا
گؤردۆ بیر ایش اوْ زامان لرزهیه آفاقی سالێب
نعشین آغلار گؤزیله اللرینین اۆسته آلێب
ایستهدی یارێنێ قبره قوْیا سولطان-ی-جهان
گوئیا کی ایکی ال اوْلدۇ نمایان اوْ زامان
گلدی سس فاطمهنی وئر منه اوْلما نیگهران
آغلایێب گؤز یاشێنێ خون-ی-دیله قاتما علی
بۇ قدهر آغلایێب، عالملری آغلاتما علی
آی عم اوْغلۇ سنه تاپشێردێم امانت بالامێ
ترک قێلدێم من اوْ صاف-وْ-سلامت بالامێ
قایتارێبسان ندیر علّت کی بۇ حالت بالامێ؟
غم-وْ-آلام-ی-زمان سرو کیمی قدّین اگیب
سینهسی صدمه گؤرۆبدۆر، یۆزۆنه سیلی دگیب
تا ائشیتدی بۇ صدانی، اوْ شه-ی-دلخسته
اۆرهگی درده گلیب آغلادێ هئی آهیسته
بالالار ائوده پریشاندی، علی قبر اۆسته
اوْ قدهر سؤیلهدی غم سؤزلرینی اؤز-اؤزۆنه
غالیب اوْلدۇ یۇخۇ تا اینکه اوْ مولا گؤزینه
عالم خوابیده گؤردۆ اوْ شه-ی-کون-وْ-مکان
دامهنیندهن یاپێشێب فاطمه با آه-وْ-فغان
ائدیر ایظهار عم اوْغلۇ نیگهرانم نیگهران
ایستهسوْن فاطمهنین دؤنمهیه گؤز یاشێ سئله
دۇر آیاق اۆسته عم اوْغلۇ ائوه تئز رجعت ائله
...
فاطمه سؤزلرینی درک ائلهدی شاه-ی-زمن
دۇرۇب آیرێلدێ ائوه سارێ گلیر دیلده محن
ائوده یوْل گؤزلۆر حسین زینب و کلثوم و حسن
نئجه گلسین اوْ گئجه ام ابیهاسیز ائوه
نئجه گلسین ائوه، هانسێ ائوه زهراسیز ائوه
∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞
حضرت زهرا (س) نوحهسی
آللاه نهنهمیز قبره اۆرهکده یارا گئتدی
دیلده یارا، قوْلدا یارا، باشدا قارا گئتدی
قلبی یارالێ، دردی نهان، گئتدی مزاره
آز عؤمر ائدیب، عالمده جوان، گئتدی مزاره
باخدێ حَسَینینه نیگهران گئتدی مزاره
قلبینده غمی گلمهدی آخر سانا گئتدی
تاب ائیلهدی هر لحظه غم-وْ-درد-ی-نهانه
اوْن سگگیز ایل عؤمرینده دؤنۆب قدّی کمانه
نیسگیللهری قالدێ بیزه بۇ ائوده نیشانه
هیجرینده بیزی سالدێ یانار اوْدلارا گئتدی
یاندێ قاپێمێز اوْندا کی اغیار آراسێندا
گۆل قالدێ اوْ ساعت ائلهبیل خار آراسێندا
پهلولری سێندێ در-وْ-دیوار آراسێندا
نیسگیللهرینی یازدێ در-وْ-دیوارا گئتدی
....
وردیم اوْلۇب هر لحظه و هر آن نهنهم ائیوای
قلبی یارالێ دیدهسی گیریان نهنهم ائیوای
گۆل جیسمی گئدهن قبرینه پئنهان نهنهم ائیوای
هیجرینده ملهر دؤرد بالا قالدێ آنا گئتدی
∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞
آنا غمینده اوْخشامالار:
نهنه نهنه! اۆرهکدی یارا گئتدین
آیرێ دۆشۆب اۇزاق دییارا گئتدین
یاشایێشێن شیرینلیگی آنا
قوْیدۇن بیزی آناسێز هارا گئتدین؟
∞∞∞∞∞
نهنه نهنه مقصده چاتان نهنه
آخشام چاغێ گۆن کیمی باتان نهنه
آرزێسێ قلبینده جاوان وقتینده
بالالارێن گؤزیندهن آتان نهنه
∞∞∞∞∞
نهنه نهنه غموندا دیل داغلارام
ماتهموندا اشگیم یۆزه باغلارام
یادا ساللام سنله گئچهن گۆنلهری
هئی نهنه وای سؤیلییهرهم آغلارام
∞∞∞∞∞∞∞∞∞∞∞∞∞∞∞∞∞∞∞∞∞
حضرت زهرا (س) عم اوْغلۇسۇنا خیطاب ائدیر:
اؤلۆرهم عم اوْغلۇ گؤزۆن فدا، باشا چوْخ چتین محنیم گله
نفهسیم دۆشۆبدۆ شومارییه، دئ حۆسئینلهن حسنیم گله
∞∞∞∞∞
دئ عم اوْغلۇ گلسین اۇشاقلارێم، بۇ چتین زامانێ گؤرۆم گئدیم
اؤز الیمله بیرده حۆسئینیمه، سۇسۇز اوْلسا گر سۇ وئریم گئدیم
گله زینبیمی یاواش-یاواش، بیر الیمله زولفون هؤرۆم گئدیم
کی چتیندی زولفونه زینبین، آنا تک بیر ال چکهنیم گله
∞∞∞∞∞
اؤز ائویمده من گؤرهن ایشلهری، داخێ قوْرخۇرام گؤرهن اوْلمایا
آیێلێب {آیێنێب} سۇ ایستهسه هر گئجه، بۇ حۆسئینه سۇ وئرهن اوْلمایا
نده زولف-ی-زینبی من کیمی دارایێب داخێ هؤرهن اوْلمایا
نه شریک-ی-غم اوْلانێم گله، نده دردینی بیلهنیم گله
∞∞∞∞∞
بالالارێم عطریمی بۇ یانان قاپێدان آلارلار عم اوْغلۇ جان
یانا یانا آه-وْ-فغان سسی، بۇ ائوه سالارلار عم اوْغلۇ جان
ندی چاره بۇ گئجهدهن داخێ، نهنهسیز قالارلار عم اوْغلۇ جان
داخێ قوْیما آه-وْ-نوایه چوْخ، حسنیم شیرین سخنیم گله
∞∞∞∞∞
گئجه وقتی غوسلیمی وئر اؤزۆن، اؤز الینله ائیلهگیلهن کفن
خوْش اوْلار کی ایستهمییهنلهره بۇ قضیّه اوْلمایا چوْخ علن
منه ائوده بزم-ی-عزا قۇرۇن، گر اوْلماسا یاسێما گلین
کی گؤزهلدی شیوهنه زینبیم، اوْ هزاره-ی چمهنیم گله
∞∞∞∞∞
منی اوْخشاسێن بئله زینبیم، نهنه مونئس-ی-غم اوْلان نهنه
غم-وْ-غصّهسی چوْخ اوْلان نهنه، ولی عؤمری چوْخ کم اوْلان نهنه
ستم-وْ-جفای زمانهدهن، اۇجا قامهتی خم اوْلان نهنه
داخێ موشگول ایشدی کی بۇ ائوه، نهنه سن کیمی گئدهنیم گله
∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞∞
آنا یاسێندا
قوْیدۇن منی بۇ ائوده ملهر، آغلارام نهنه
گئتدین مزاره دیلده شرر، آغلارام نهنه
نیسگیللهرین دۆشهر یادێما قلبیم اوْدلانار
اللر اۆرهکده شام-وْ-سحر، آغلارام نهنه
یاد ائیلهرهم سنیله کئچهن گۆنلهری مودام
هاردان اوْ گۆنلهریم قایێدار آغلارم نهنه
سسلهردیم هر زاماندا نهنه، سس گلهردی جان
خوْش گۆنلریم کی یاده دۆشهر آغلارام نهنه
دردین دییهر آناسێنا قێز دۆشسه موشگوله
نئیلهر آناسێ اوْلماسا گر آغلارام نهنه
قارداش آتا باجێ هامێسێ، کیمسهدیر ولی
واردێر آنادا آیرێ ثمر آغلارام نهنه
ائوده آتا، آنا یئری وئرمهز، یقیندی بۇ
هر گۆلده وار بیر عطر-ی-دئگهر، آغلارام نهنه
گۆن دؤنسه آی دوْلانسا گلهر بایرام آخشامێ
بایراملێق الده گؤرسهم اگر، آغلارام نهنه
قارداش دا گئتمهسه باجێ دیدارینه اگر
دیلدهن مگر آناسێ دؤزهر، آغلارام نهنه
هر کس گؤرۆب آنا داغێنێ یاخشێ درک ائدهر
قلبیم ندهن غموندا اسهر آغلارام نهنه
قلبیم دوْلان زاماندا هئی سسلهرهم سنی
گلمهز منه جاواب-ی-دیگهر، آغلارام نهنه
آمما بۇ آغلاماق غم-ی-دیگر سالێر یادا
دیل یاندێرار اوْ غملی خبر، آغلارام نهنه
آغلار اوْ غمده زینب-وْ-کلثوم، حۆسئن حسن
آغلار اوْ غمده چوْخ نهنهلر، آغلارام نهنه
زینب دییهردی ائی آتامێن یاوری آنا
ائتدین ندهن بۇ نوعی سفر، آغلارام نهنه
هانسێ آنا سنین کیمی گؤز یاشلێ باغرێقان
گؤزدهن آتار بالانێ مگر، آغلارام نهنه
زینب هارا آنا بۇ قدهر درد-وْ-غم هارا؟
هانسێ اۆرهک بۇ درده دؤزهر، آغلارام نهنه
آخشام اوْلان زامان چێراغێ ائولرین یانار
قلبیم دوباره غصّهلهنهر، آغلارام نهنه


text:
«الده تاپانجا بالا زر خانیم ـ گله رم دالینجا بالا زر خانیم»
محمدعلی ارجمندی
معاصر آذربایجان تاریخینین اؤرت ـ باسدیر اولموش قهرمانلاریندان بیری «بالا زر خانیم» دیر. 1297 جی شمسی ایلده آدی دیللر ازبری اولان «بالا زر خانیم» قدیم «خوی» شهریندن اولموش و ائله بو شهرده تایی ـ بنزری اولمایان حماسه لر یارادمیش.
1296 – 1297 جی ایللر آراسی جیلولار و سونرا کوردلر اورمونو، سالماسی قانا بیلشدیریب یوز مین لرجه آذربایجانلی مسلمانی اؤلدوروب دیدرگین سالدیقدان سونرا قولاغی کسیک پطروس چاغریسی ایله ائرمنی آندرانیک داشناکسیون اردوسو ایله خوی قالاسینی فتح ائدیب غربی آذربایجان تورپاقلاریندا مسیحی حؤکومتین بوتونلشمه سینی دوشونوردولر. و بونا قارشی خوی قالاسینی قورویوب مودافیعه ائدن قهرمانلار آراسیندا ایکی اؤنملی آد دورور. ابرهیم آغا مجتهد و بالا زر خانیم.
خوی شهرینین عالی مقام مجتهدی، اورمو، سالماس شهرلرینین عالیملرینه تای الینه آغ بایراق آلمادان، آیاق یالین کندیل ایپی بوینونا سالیب قدیم توپو حاصار ساری آپاریر و دیگر طرفدن ساواشین ان زور چاغلاریندا ائرمنی لر شهری توپ گولـله سینه باغلاییب قالانین بیر حیصه سینی تخریب ائتدیکده فدائی لردن بیر نئچه سی اؤز دوندریب قاچیر. او آندا «بالا زر خانیم» آدلی قورخماز بیریسی میدانا گلیب بؤیوک بیر حماسه یارادیر.
84 یاشلی خوی ساکینی جعفر عمی بویاخچی آتاسی محمدین دیلیجه دئییر:
بالا زر خانیم الده تاپانچا لچکینی آچیب آلنینا باغلایاراق اوجادان باغرییر: سیز قاچین، قویون بالا زر ساواشسین. بالا زر خانیم او سنگردن بو سنگره قالخاراق ائرمنی لره ساری گولـله آچیب یئنه ده اوجا سسی ایله دئییر ......منبع اصلی مطلب : ... آیین شایین ... ayinshayin ...
برچسب ها : خانیم ,خانیم» ,ایله ,«بالا ,دالینجا بالا ,تاپانجا بالا ,«الده تاپانجا


text:
یاشاسا ترکمن ایلیمیز یاشار ترکمن دیلیمیز
عزیز ترکمن دوغونلام اوزی اتاقینگیزا خوش گلدینگیز آیدیارین
بو دره بالیق لی دیر سیغریمیز حالیق لی دیر
چوپانا قیز برایمانگ ایاغی چاریق لی دیر
جواب:
ادم-ادم دال می دیر خرما بادام دال می دیر
عقل سیز اقماق قیزلار چوپان ادم دال می دیر
******
آی ایدینگ دیر گلمه اوغلان ایله مالیم بولما اوغلان
آی بولودا گیرن سونگ دانگسالاردا دورما اوغلان
جواب:
ای ایدینگ دیر گلر من ایله مالیم بولار من
ای بولودا گیریانچا طاقاتیم یوق اولرمن
ترانه هایی که به صورت گفتگو و مشاعره بین دختر و پسر اجرا می شود
پسر:
اینیپ گلدیم اق داشدان اق بالدیر قیزیل ایچدن
سن بیر ایش لی قیز بولسانگ دون دوقا بیزه داشدان
دختر:
اینیپ گلدیم قالپاقدان بیر گول یولدوم یارپاقدان
سن بیر نادان اوغلان سن ساپاق لیشده بر تورپاقدان
پسر:
اینیپ گلدیم داغینگدان بیر گول یولدوم باغینگدان
سووساسام سوو بررمینگ گول یوزلی یانگاغینگدان
دختر:
ای ایدینگ دیر حسیب دیر الیم پیچاق کسیپ دیر
آل یانگاق یوقا دوداق بیلمن کیمه نصیب دیر


text:
کاویزنسکی: "15 نچی جولای حادثه سیگه قرشی اروپا سیس چیقرمه دی"
سیاسی تحلیل
کاویزنسکی: "15 نچی جولای حادثه سیگه قرشی اروپا سیس چیقرمه دی"
15 نچی جولایده ترکیه ده یوز بیرگن کودتا تشبثینی تیکشیریب چیققن تشقی ایشلر خاص کمیته سی و انگلستان مجلس اعضاسی دانیال کاویزنسکی، 15 نچی جولای نینگ آرتیدن یوز بیرگن حادثه لر و اروپانینگ ترکیه گه قرشی مناسبتینی بهالندیردی.
انگلستان قاله ویرسه اروپا پایتخت لری نینگ ترکیه ده یوز بیرگن حادثه لر توغریسیده "کر بولگن دیک سیس سیز بولیب قالگن" لیگینی معلوم قیلیب، ترکیه نینگ اروپا اوچون قنچه لیک اهمیت گه ایگه بولگن لیگینی اورغوله دی. غرب ویا انگلستان اوچون ترکیه کبی بیر متفق نی قولدن بیریش کبی بیر خطر موجود می دیر دیگن سوالگه "هر بیر اروپالیک هوشیار کیشی نینگ بو احتمالدن قورقیشی کیره ک" دیب ایتگن. عین دمده "ترکیه نینگ استقراری و ناتوگه بولگن صداقتینی صمیمی بیر شکلده کوریشیمیز کیره ک. داعش بیلن ترکیه آره سیده گی یگانه دیوار ترکیه دیر. خودی شو اوچون ترکیه نی قولدن بیریش ویرانگرلیک بوله دی. روسیه اوچاغی نینگ ترکیه هوا ساحه سیده نامعلوم بیر شکلده اوروب توشیریلیشی نتیجه سیده یوز بیرگن بحرانگه بناً روسیه دولت باشلیغی ترکیه بیلن مناسبتینی توزه تیش اوچون کوپ کوشش قیلگن دیر. ایککی اولکه بحرانی بیر نقطه ده بولگن لیگی گه قره مه ی روسیه ترکیه بیلن یخشی مناسبت نینگ اهمیتینی درک ایتیب آلگن دیر. ترکیه نی هیچ بیر پیتده خفیف قیلیب کورمس لیک کیره ک، خودی شو حرکت اروپالیک اولکه لرنینگ منفعتی جهتدن جوده یمان نتیجه گه باعث بوله دی. ترکیه ده بیز بیلن ماس درجه ده بولگن مسلکداشلریمیز، پارلمان اعضالری غرب تامانیدن یالغیز باشلریگه ترک ایتیلگن لیکلرینی اویله گن بولسه لر، بیزنینگ بولرگه تکرار اعتماد و ایشانچ بیریشیمیز کیره ک."
کاویزنسکی، ترکیه نی تنقید ایتیب تورگن اروپالیک اولکه لرگه خطاباً: "مین اولرنی بیر آن سکوت قیلیش لرینی و انگلستان ده 241 وطنداشیمیزنی، مجلسیمیزنی برهم اورماق بولیب، برتانیا خلقی نینگ دموکراتیک اراده سینی برهم اورماقچی بولگن کوچلر تامانیدن قتل ایتیلیشلرینی اویلشلرینی سوره ی من. شونقه بیر وضعیت ده بیز قنده ی عکس العمل کورستردیک دیب توشینیش لری کیره ک" دیب ایتگن.
"ترک خلقی گه حیران بولیب قالدیک"
کاویزنسکی، ترکیه جمهور رئیسی و باش وزیری نینگ ترک خلقینی کوچه گه چیقیش گه دعوت ایتیش لری اوچون جسارت کیره ک ایدی. بو انسانلرگه و کودتانی برطرف ایتگن ترک خلقی گه حیران بولیب قالدیک دیب، ایتگن.
"شبهه سیز گولن حرکتی بو کودتا تشبثی گه قول اورگن"
کاویزنسکی اوز ملاقاتیده تیکشیروونینگ ایلک مرحله سیده گولن حرکتی نینگ بو کودتا تشبثی گه اره لشگن لیگی بیلن تیگیشلی هیچ بیر شبهه بولمه گن لیگینی قید ایتدی. بیراق آگاهلنتیریب اوتدی. گولن حرکتی نینگ دنیانینگ انچه جاییده معلوم بیر نفوس گه ایگه بولگن لیگینی، اروپا اولکه لری نینگ هم خطر بیلن دوچ کیلیب تورگن لیگینی افاده ایتدی. کاویزنسکی، ترکیه نینگ امریکادن گولن نی تسلیم ایتیش طلبی گه هم تماس قیلدی. "امریکا قوشمه ایالتلری دولت باشلیغی نینگ ترکیه نینگ بو طلب لرینی تیکشیریب چیقر دیب اویله ی من. چونکه ترکیه سوریه و عراق ده داعش نی مغلوبیت گه اوچره تیش توغریسیده جوده مهم درجه ده رول آلماقده. بیر مدت آلدین عراق بویوک ایلچیسی بیلن اوچره شگنده ایلچی برچه منطقه اوچون تهدید ایجاد ایتیب تورگن داعش گه قره ته ترکیه تامانیدن آلیب باریلگن مهم نرسه لر حقیده معلومات بیردی. مینیمچه امریکا ترکیه نی یالغیزگینه داعش گه قرشی اوروش اوچون ایمس، مهم بیر ناتو اولکه سی اوله راق یانیده اورین آلیشینی خواهله سه ترکیه نینگ مسئله لریگه قولاق سالیشی کیره ک." دیدی.
"اروپا ترکیه نی استراتیژیک شریک اوله راق توتیشی کیره ک"
کاویزنسکی ترکیه نینگ ملیونلب سوریه لیک مهاجرنی محافظه ایتیب، ساغلیق خدماتی بیرگن لیگینی و نقصان سیز بیر ایش بجرگن لیگین معلوم قیلیب، اروپا بیرلیگی نینگ مهاجر بحرانینی اداره ایتیش توغریسیده موفق بولمه گن لیگینی ایتدی. ترکیه سایه سیده بحران نینگ برطرف ایتیلگن لیگینی و ترکیه نینگ بیر استراتیژیک شریک اوله راق توتیلیشی کیره ک لیگینی بیلدیردی.
"اروپانینگ ترکیه نینگ اعضالیگی توغریسیده گی معامله سی نا توغری دیر"
کاویزنسکی انگلستان نی اروپا بیرلیگی اعضالیگیدن چیقیشینی ایسلتیب، اروپا تامانیدن ترکیه نینگ اعضالیک جریانیده آلیب باریلگن مناسبت نینگ ناتوغری ایکن لیگینی قید ایتدی. "ترکلر اروپا بیرلیگی گه کوپ صبر قیلدیلر. باشقه بیر تاماندن بروکسیل ده گی بعضی یبر بروکراتلرنینگ شو پیله ترک حکومتی دوچ کیلگن فشار و قیین چیلیکلرنی درک ایتمه گن لیگینی اویله ی من. ترکیه نینگ ایریم کاندید اولکه لر کبی بهالندیریلیشی نا توغری دیر" دیدی.
کاویزنسکی جنوری ایس جریانیده ترکیه گه کیلیب، چقور بیر شکلده فعالیت آلیب باررلیکلرینی بیان ایتدی.


text:
بیر تانری
اولؤ تانری تؤرکو قوروسون
اوجا علی بویله سویله میش:
ده یه رلی خاقان اودور اؤز نفسینه خان اولا
سیزین ا ن زیره کیز چوخ اینام لیزدی
سیزین ا ن وارلیز سیزین طاماح سیزیزدی
ا ن یاخشی داداچاتماق مظلومون سه سینه چاتماقدی
ده یه رلی اؤیود اودور کی اینسانی سوچلاردان ساخلیا
اینسانلارین چوخ گوجلوسو اودور کی اوز نفسینه گوج له نه
ا ن اییی بیلیم وتانیماق اودور کی اینسان اوزونو تانییا
ا ن اوجا بیلیم و تانیماق تانرینی تانیماقدی
صدقه له رین اییی سی اوللارین گیزلی سیدی
ایش له رین اییی سی ته کجه تانری اوچون اولان ایشدی
اینسان لارین یاخشی سی او اینسان دی اولوسا خئیری اولا
تانری دان اوتانیش کیشی لیک له رین بویوگودی
باغیش لارین بویوگو میننه ت قویمامازلیق دی
تانری ا ن بویوگ دالدا دوراندی
هئچ قالا اینام گیبی به رک و اوجا اولا بولمه ز
ایش له رین اییی سی تانری یا قول اولماقدی
ا ن بویوگ یانلیش دونیانی سئومه ک دی
یازان: علی(ع)
Filed under: باشقالار başqalar Etiketlənmiş: | امام علی,امام علی نین سوزلری


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
آلبوم وفاسیز حبیب دن چوخ گوزل بیر آلبوم دی
بو آلبومون اوخوماخلارینین آدلاری بونلاردی
بیردنه
هارا آپاردین
اودلار یوردو
بسته نیگار
بابک یوردو ( کلیبر )
وفاسیز
سئوگی
بو گئجه
اژدر عمی
یالان سویله مه
بو آهنگ لری دانلود ائتماق اوچون آشاغیدا اولان لینکلری اندیرین
Filed under: آذربایجانی موزیک لر Azərbaycan müzikləri Etiketlənmiş: | Azerbaycan mp3,Azerbaycan mp3 indir,azeri mp3,Azərbaycan mp3,babək yurdu mp3,bəstə nıgar mp3,birdənə,bu gecə mp3,əjdər əmi mp3,hara apardın,odlar yurdu mp3,sevgi mp3,موزیک آذربایجانی,موسیقی شاد اذری,هارا آپاردین,وفاسیز,یالان,گوزل موزیک لر,vəfasiz həbib,vəfasiz mp3,yalan söyləmə mp3,آلبوم وفاسیز حبیب دن,آهنگ شاد آذزی,آهنگهای آذری,آذربایجان,اودلار یوردو,اودلار یوردو آذربایجان,اژدر عمی,بهترین موسیقی آذربایجان,بو گئجه,بیر دنه,بابک یوردو,بسته نیگار,حبیب,حبیب اکبر پور,حبیب اکبرپور,دانلود موزیکهای شاد آذری,دانلود آلبوم وفاسیز حبیب اکبرپور,دانلود آهنگ آذربایجانی


text:
اوستاد رحیم منزوی اردبیلیدن بیر نئچه نوحه و نوحه پارچالارێ:
ائی حۆسئینین عاشیقێ گل باخ حۆسئینین حالینه
گــؤر نجـور تـک قـالـدێ مئیـدانـدا چـاتان یـوْخ دادینـه
قــالمــادێ شهـرینده چــۆنکــی عــدالـت گؤرمـهدی
ائیلـهدی عزم-ی-سفر، چون عزم-ی-رضوان ائیلهدی
******
ایلاهـی بـۇ سـۆد امـهر گـۆلعــوذاره مـن نـه دئییـم
سۇ ایستهییر بۇ سۇسوز شیر خواره من نه دئییم
اَلـوْو وئــریـر نفسـی، آغـلایێـب بـاتێبـدێ سسـی
نه سۆد وارێم نه سۇ، ائیلیم نه چاره من نه دئییم
گرهک اؤزۆم سۆ ایچهم دؤشلهریم دوْلا سۆدیلهن
قـۇرۇ دؤشـۆم بـۇنـو ائیتمیـر، اداره مـن نه دئییـم
بئشگینـه سالێـرام هئـی نفـس وۇرۇر یــوْرۇلــور
نفس دۆشور یوْرۇلاندا شـۆمارهیه مـن نه دئییـم
آتێـم دۇتـوم نقـهدهر ساخلایێم قۇجاقیمـده
دؤزۆم نئجه بۇ سییَه روزیگاره من نه دئییـم
******
ائـی کربلا سنـه مئهمـان گتیرمیشـهم
یئتمش نفر گؤزهل قوربان گتیرمیشـهم
مینلرجـه کـوفیـان دعـوهت یازێـب منـه
گلسهن آمانداسان بۇ دشت-ی-ایمنه
قوربانلارێن سایێـم بیر- بیر آدێن سنـه
عباس تک مـه-ی-تابـان گتیـرمیشـهم
گلدیم صفا دل-ی-مغلوبه اؤرگهدهم
صبـر-وْ-تحمّلــی ایــوبــه اؤرگــهدهم
عشقین عقوبهتین یعقوبه اؤرگهدهم
اکبر کیمی مه-ی-کنعان گتیرمیشهم
فیکریم بۇدور منی قوْیسا اگـهر فلــهک
قارداشێم اوْغلۇنا بیر توْی دۇتام گـرهک
تــازه گلیـن سـالا بـاشـه قـارا لچــهک
توْی حیجلهسی اوْلا ویران گتیرمیشهم
بیر صفده دۆزمیشهم یئتمیش دیلاوهری
شیرین غــزهللــهری رعنـا گــؤزهللــهری
اووهلــــده اکبــــری آخـئـــرده اصغــــری
جانانه قوْچ قـۇزۇ قــوربان گتیـرمـیشـهم
هـر نازهنیـن منـه بند-ی-دل-وْ-جیگـهر
باشینده هر تئلی مین یوسیفه دَگـهر
یارێـم نیثـاریمـی ائتسـه قبـول اگــهر
سینهمده سۆت امهر جئیران گتیرمیشهم
ذیبح-ی-عظیمین اؤز معناسیدیر بالام
عهد-ی-الستیمین ایمضاسیدیر بالام
آخئـرده کـی خــط زیبـاسیـدیـر بــالام
الده ائدیب بؤیۆک عونوان گتیرمیشهم
******
من یۆز قوْیان زامان، بۇ نهر-ی-علقمه
زمزم دیلیمجا چوْخ، ائیلهردی زمزهمه
******
ایهـاالنـاس گلیـن گــردیش-ی-دؤورانــه باخێـن
قۆدرهت-ی-مطلق-ی-خالق-ی-سبحانه باخێن
اۇیمایێن فانـی اوْلان کبکـهبــهیـه دَبــدهبـهیــه
چشم-ی-عیبرهتله گلین عالم-ی-ایمکانه باخێن
زرق-وْ-برق ایکـی گـؤرۆرسـۆز بـو فنـا دهـریده سیـز
یئل اسهن وقته گئدین شمع-ی-شبیستانه باخێـن
بیر سێنێق کؤرپۆیه بنزهر سۇیون اۆستۆنـده جاهـان
اوْردا منـزیل ائلهمهز عاقل-وْ-فرزانه باخێن
باخمایێن هرزه آغێزلاردا اوْلان لغلهغهیه
انبیاء صؤحبهتینه، پند-ی-حکیمانه باخێن
قویمایێن خوار اوێلا قرآنوزێ انجیل کیمین
توْز باسێب گرچه سیلین، بیرده بو قرآنه باخێن
مسلمینین سایـێ میلیاردی گئچیب دونیـاده
ولی بو کئثرهتلهن نیسبهت-ی-نوقصانه باخێن
هامێ ادیان آرا{سێ} بۇ دینی الله بَیهنیب
بیر گلین سیزده پسندیده-ی-یزدانه باخێن
دئمهیین میللهت-ی-ایسلام عقب اوفتاده دیلهر
ضعف-ی-ایسلام دَگیل، ضعف-ی-مسلمانه باخێن
اجنبی تفرقهسی یئتمیش ایکی فیرقه ائدیب
اوْلدێلار بیر- بیرینه گؤر نئجه بیگانه باخێن
قلب-ی-ایسلامیدی مکه اوْتۇروب آمریکا
قل اعوذ اوْخۇیون قلبده شئیطانه باخێن
بۇ علی دۆشمهنی باخ گؤر نئجه بیغئیرهتیمیش
اَگلهشیب مصدر-ی-دیوانیده دیوانه باخێن
ائی مسلمانلار آلێن اسلحه ایمداده گلین
شوروی قصد-ی-تجاووز ائدهن افغانه باخێن
شیعهلیک جوهری هر یئرده کی وار غئیرهت وار
دؤرد ابرقدرتی رد ائیلهدی لبنانه باخێن
انبیاء مکتبی اینسانه سعادت یارادار
خئبث-ی-ابلیسی بیلین، حیکمهت-ی-لقمانه باخێن
آز بۇ بئش گۆنلیک اوْلان نئعمهتی دؤرد اللی دۇتون
سعی ائدین عالیم اوْلۇن، عالهم-ی-عیرفانه باخێن
هر شب-ی-جمعه گئدین ساحت-ی-قبریستانه
توْپراق آلتێندا یاتان سائیل-وْ-سولطانه باخێن
عرض-وْ-طولینده بیر آز فیکر ائیلهیین قبرلرین
جرم-ی-حبس-ی-ابده،تنگی-ی-زیندانه باخێن
ناز بالیشده یاتان گۆنلهرینی فیکر ائلهیین
داشا پَر قۇ یئرینه باش قوْیان اینسانه باخێن
بۇ همان شخصیدی قوْیمازدێ قوْنا توْز باشێنا
توْپراق آلتێندا یاتێب گؤر نه ذلیلانه باخێن
بۇ همان شخصیدی توْپراقا قوْیمازدێ قدهم
باش قوْیۇب ایندی او توْپراقه فقیرانه باخێن
نه سالێر یادینه اولادی نه ده اقوامی
هئی سێزیلدیر بالالارێم، من-ی-نالانه باخێن
من گؤز اۆستۆنده سیزی بسلهمیشهم دۆنیاده
قاباغێزدا آچێلان سوفره-ی-الوانه باخێن
سیزون اۆستوزده یالان قالمادێ من خلقه دئدیم
سیزلره خاطیر الیمدهن گئدهن ایمانه باخێن
یالان آند ایچمیشهم ازبس که رسول اللهه
اوْدا کی دۆشمهن اوْلوبدور من نادانه باخێن
آل وئریمده سیپهر ائتمیشدیم ابوالفضل آدێنی
اوْدا لۆطفین کسیب از بس، بۇ پریشانه باخێن
سیزه خاطر نه ترازونی دۆزهتتیم نه داشی
کم ساتێب آرتێق آلان سیفله مسلمانه باخێن
******
اى عمــه! منیـم کاش ائلـه امکانیــم اولئیــدى
سینهمـده بو باش، بیر گئجه مئهمانیم اولئیدى
اى کــاش بــۇنون ذکـرینى بیر آن ائشیدئیدیـم
بـۇ قانلێ دوْداقدان گئنــه قــرآن ائشیدئیـدیــم
هـر دم بـابـا جانیم چاغێریب، جان ائشیدئیدیم
قــوربان بابامین جان سسینه جانیم اولئیـدى
اوّلــده گــرک باوریمـــى محکـــم ائـدئیــدیــم
پیشــوازه قاچێــب گؤزلـریمـى پُرنم ائدئیدیـم
گؤزیاشلاریمى جمع ائلهییب مرهم ائدئیدیـم
الــده یارالــى لبلــهره درمــانیــــم اولئیـــدى
بیلسئیـدیم اگر، اشکیمـى یوللاره سپهردیــم
گلسئیــدى آیاغیلــه آیــاق ردّیـــن اؤپـهردیــم
فرشیم یوْخودو زولفومو توْپراغه دؤشهردیــم
ویــرانه ائــویــم لاییـــق مهمـــانیم اولئیـــدى
دۇتـدو بـو گئجــه اوّل شبــدن منـــى غفلــت
گؤى اهلینى دعـوت ائلهیـم اوْلمادى فرصت
دوتسئیدیم عزا من بو باشین شأنینه نسبت
جئبریل گـرک بــو گئجــه دربـانیــم اولئیــدى
چـوْخ وئــردی منـه زجـر، دنـی گـؤز یاشـا خاطیر
سرنئیزه ده دۇرمۇشدۇ بو باش یوْلداشا خاطیـر
آلـلاه منـی حیفـظ ائتـدی فقـط بـۇ باشـا خاطیر
عئشقیمده ریضـا اوْلمـادی، نوقصـانیم اولئیـدی
آخئـرده یئتیـب، چـوب-ی-جفـا دسـت-ی-یزیـده
وۇردۇ اوْنـۇ غئیظیلــه لـب-ی-لعـل-ی-شهیــده
زینـب بـیبـیمیـن قـددین اَگیب ائتـدی خمیده
هیچ بیر دئمهدی یاخشێدێ ویجدانیـم اولئیـدی